Τρεις φορές μεγαλύτερη η πιθανότητα θανάτου στις εγκύους από κορωνοϊό • Η Άποψη\nΑπό Λ.Κ.Κ.\t 11:39 - 02/12/2021\nΣτο Πρώτο Πρόγραμμα μίλησε ο πρόεδρος Ένωσης Μαιευτήρων Γυναικολόγων Ελλάδας, Λουκάς Κλέντζερης για το πόσο επικίνδυνη είναι η λοίμωξη από τον κορωνοϊό στην εγκυμοσύνη.\n“Αν μια έγκυος γυναίκα νοσήσει τότε υπάρχουν 3 χαρακτηριστικές ιδιομορφίες. Έχει μεγαλύτερη πιθανότητα να εισαχθεί στην ΜΕΘ και να διασωληνωθεί με όλες τις αρνητικές επιπτώσεις για την ίδια και για το έμβρυό της. Η έγκυος γυναίκα θα περάσει την νόσο πιο βαριά, με περισσότερα πολλές φορές και πιο έντονα συμπτώματα, ενώ έχει 3πλάσια πιθανότητα να αποβιώσει σε σχέση με μια μη έγκυο γυναίκα” τόνισε ο κ. Κλεντζέρης.\n“Η εγκυμοσύνη είναι μια ιδιόρρυθμη ανοσολογικά κατάσταση και πολλές λοιμώξεις εμφανίζουν ένα πιο δυνατό πρόσωπο γιατί πέφτει η άμυνα της γυναίκας, έτσι μέσα στα πλαίσια αυτά έρχεται και ο κορωνοϊός στην χειρότερη στιγμή για μια γυναίκα, όταν είναι έγκυος”.\nΓια το έμβρυο, η λοίμωξη covid-19 στην έγκυο, μπορεί να φέρει πρόωρη γέννα με καισαρική προκειμένου να εφαρμοστεί η κατάλληλη θεραπευτική αγωγή για να σωθεί η μητέρα.\nΜπορεί να δημιουργηθούν θρομβώσεις στα αγγεία του πλακούντα με αποτέλεσμα να μην αναπτύσσεται φυσιολογικά το έμβρυο και να είναι ελλιποβαρές λόγω της μη σωστής αιμάτωσης, ενώ έχουν καταγραφεί και ενδομήτριοι θάνατοι.\n“Εννέα στις δέκα γυναίκες που εισάγονται στο νοσοκομείο με κορωνοϊό είναι ανεμβολίαστες”, υπογράμμισε, σημειώνοντας πως περισσότερες από 200.000 έγκυες γυναίκες έχουν εμβολιαστεί σε Αμερική και Βρετανία, χωρίς να έχουν αναφερθεί παρενέργειες είτε στην μητέρα είτε στο έμβρυο. Για τα συγκεκριμένα mRNA εμβόλια κατά του κορωνοϊού υπάρχουν μάλιστα πρόσφατα δεδομένα, σύμφωνα με τα οποία ο εμβολιασμός των εγκύων για τον κορονοϊό στο πρώτο τρίμηνο της κύησης, δεν έδειξε μεγαλύτερες πιθανότητες αποβολής.\n“Την μεγαλύτερη ζημιά την κάνει η παραπληροφόρηση. Όποιος έχει την υπευθυνότητα για δύο ζωές, της μητέρας και του εμβρύου, πρέπει να πράττει αναλόγως και να μην παραπληροφορεί και όσοι συνάδελφοι έχουν άλλες σκέψεις να τις κρατάνε για τον εαυτό τους” επεσήμανε τέλος ο κ. Κλέντζερης.


Ο ονειροπόλος διπλωμάτης και η νησίδα της παράνοιας, Η ΚΑΘΗΜΕΡΙΝΗ, kathimerini.com.cy\nΟ Βάγκνερ Μόουρα, του σπουδαίου «Narcos», υποδύεται τον Βραζιλιάνο υψηλόβαθμο διπλωμάτη του ΟΗΕ, Σέρτζιο ντι Μέλο, στην ταινία του Netflix\n02 ΙΟΥΝΙΟΥ 2020 - 11:09\nΣκηνοθεσία: Γκρεγκ Μπάρκερ\nΕρμηνείες: Βάγκνερ Μόουρα, Ανα ντε Αρμάς, Μπράντλεϊ Γουίτφορντ\nΗ αληθινή ιστορία του υψηλόβαθμου διπλωμάτη του ΟΗΕ, Σέρτζιο ντι Μέλο, γίνεται ταινία από το Netflix, με έμφαση στη σχέση του τελευταίου με τη σύντροφό του, Καρολίνα Λαριέρα. Ο Βάγκνερ Μόουρα, του σπουδαίου «Narcos», υποδύεται τον Βραζιλιάνο αξιωματούχο, τον οποίο βλέπουμε να φτάνει στο Ιράκ το 2003, στην επαύριον της αμερικανικής στρατιωτικής επέμβασης, προκειμένου να βοηθήσει στη διαδικασία μετάβασης προς τη δημοκρατία. Μια βόμβα, ωστόσο, που θα εκραγεί στα κεντρικά των Ηνωμένων Εθνών, τον αφήνει βαριά τραυματισμένο και εγκλωβισμένο στο εσωτερικό του κτιρίου. Καθώς οι δυνάμεις του τον εγκαταλείπουν, εκείνος συλλογίζεται –και εμείς παρακολουθούμε σε φλασμπάκ– στιγμές από τα τελευταία χρόνια της ζωής του, όταν και γνώρισε τη νεαρή Καρολίνα.\nΗ διπλωματία μπλέκεται με το ρομάντζο, σε μια ταινία που αναδεικνύεται κυρίως εξαιτίας των χαρισματικών πρωταγωνιστών της· συμβάλλει φυσικά και η ξεχωριστή προσωπικότητα του Σέρτζιο ντι Μέλο, ενός ανθρώπου που εργάστηκε επί πολλά χρόνια σκληρά προς την κατεύθυνση της επίλυσης διενέξεων και συγκρούσεων σε διάφορα μέρη του κόσμου. Ενα από αυτά ήταν το Ανατολικό Τιμόρ, όπου γνωρίζει την Καρολίνα –την υποδύεται η πανέμορφη Ανα ντε Αρμάς–, με τους δυο τους να ερωτεύονται ακαριαία. Η σχέση τους προχωρά, ενώ ο Σέρτζιο αγωνίζεται παράλληλα να εξασφαλίσει την ειρήνη στο νεοσύστατο κράτος.\nΣκηνοθεσία: Ρόμπερτ Εγκερς\nΕρμηνείες: Γουίλεμ Νταφόε, Ρόμπερτ Πάτινσον\nΜια εξαιρετική ταινία της φετινής παραγωγής είναι διαθέσιμη πλέον προς ενοικίαση στην on demand υπηρεσία της Cosmote TV. Ο Αμερικανός σκηνοθέτης, Ρόμπερτ Εγκερς, ενώνει εδώ τον Γουίλεμ Νταφόε και τον Ρόμπερτ Πάτινσον, με τους δύο σταρ να συνθέτουν ένα γοητευτικό όσο και παρανοϊκό δίδυμο. Λίγο πριν από τα τέλη του 19ου αιώνα, ο νεαρός Τόμας Χάουαρντ (Πάτινσον) φτάνει σε ένα απομακρυσμένο, ακατοίκητο κατά τα άλλα νησάκι, προκειμένου να εργαστεί στον φάρο που υπάρχει εκεί. Μαζί του είναι ο Τόμας Γουέικ (Νταφόε), έμπειρος φαροφύλακας και πρώην ναυτικός, με αδυναμία στο αλκοόλ. Η βάναυση συμπεριφορά του τελευταίου μαζί με μια καταιγίδα που τους αποκόπτει από τον υπόλοιπο κόσμο θα τους οδηγήσουν σε άγρια σύγκρουση.\nΟ Εγκερς δημιουργεί για τους ηθοποιούς του ένα θεατρικό περιβάλλον, με ιδιωματισμούς και συναισθηματικά ξεσπάσματα που μας κρατούν καθηλωμένους. Οσο οι μέρες περνούν και το φαγητό σταδιακά αντικαθίσταται από μπουκάλια οινοπνεύματος –μέχρι και φωτιστικού πετρελαίου– η παράνοια κλιμακώνεται, σε έναν στρόβιλο απελπισίας και παραισθήσεων.\nΕγκλωβισμένοι σε έναν κόσμο γεμάτο ταμπού\nΑκούγονται: Φαράντ Αμπαντινεζάντ, Τόμας Νας, Αράς Μαραντί\n«Τα μυστικά της Τεχεράνης» είναι διαθέσιμα στο Cinobo.\nΑπό την πλατφόρμα του Cinobo επιλέγουμε ένα πολύ ιδιαίτερο, ενήλικο κινούμενο σχέδιο, το οποίο μας έρχεται από τη Γερμανία, αναφέρεται ωστόσο στη σύγχρονη Περσία. Ο καρτουνίστας Αλί Σουζαντέ, που έζησε στο Ιράν μέχρι τα 25 του, κοιτάζει από την κλειδαρότρυπα τη σύγχρονη καθημερινότητα μιας χώρας που υποφέρει τόσο από γραπτούς όσο και από άγραφους νόμους. Ο πρωτότυπος τίτλος της ταινίας («Tehran Taboo») εκφράζει ακριβέστερα και το περιεχόμενό της. Και αυτό γιατί πολλά από εκείνα που αλλού θεωρούνται φυσιολογικά, εδώ αποτελούν κανονικό ταμπού. Πρωταγωνίστρια της ταινίας είναι μια δυναμική χωρισμένη μητέρα, η οποία εκδίδεται προκειμένου να ζήσει τον μικρό γιο της. Η ιστορία της σταδιακά θα μπλεχθεί με εκείνες δύο ακόμη νεαρών γυναικών κι ενός φοιτητή, οι οποίοι έρχονται αντιμέτωποι με τον άτεγκτο θρησκευτικό νόμο. Μπορεί η δίψα για ζωή και ελευθερία να αποδειχθεί ισχυρότερη; Το φιλμ του Σουζαντέ διαλέγει για θέμα του το μεγαλύτερο σκάνδαλο από όλα: τη γυναίκα και συγκεκριμένα τα «προβλήματα» που αυτή δημιουργεί με τη σεξουαλικότητα ή την επιθυμία της για ανεξαρτησία. Εδώ υπάρχει η πόρνη που φέρνει μαζί στη «δουλειά» το παιδί της. Κάποια άλλη, παντρεμένη, υφαίνει ολόκληρη συνωμοσία προκειμένου να καταφέρει να εργαστεί χωρίς την άδεια του συζύγου της, ενώ μια τρίτη προσπαθεί απεγνωσμένα να ξαναγίνει παρθένα (μέσω εγχείρησης) για να πάρει και πάλι τη θέση της στο νυφικό παζάρι.\nΔημιουργός: Γκριμ Μάνσον, Τζος Φρίμαν\nΕρμηνείες: Τζένιφερ Κόνελι, Νταβίντ Ντιγκς, Μίκι Σάμνερ\nΤα δύο πρώτα επεισόδια της σειράς «Snowpiercer» (στη φωτ. η Τζένιφερ Κόνελι) έχουν ήδη προβληθεί στο Netflix.\nΤο ευφάνταστο, προ ολίγων ετών, θρίλερ του φετινού θριαμβευτή των Οσκαρ, Μπονγκ Τζουν-χο, μετατρέπεται σε τηλεοπτική σειρά, διαθέσιμη στη χώρα μας μέσω του Netfllix. Σε ένα δυστοπικό μέλλον και με τον πλανήτη να έχει μετατραπεί σε μια παγωμένη έρημο, οι μοναδικοί επιζώντες έχουν επιβιβαστεί σε ένα πελώριο τρένο με 1.001 βαγόνια, ένα τεχνολογικό θαύμα, το οποίο κινείται αέναα διασχίζοντας τη Γη. Εκεί όπως και στον παλιό κόσμο υπάρχει ταξική διαστρωμάτωση: από τους πλούσιους της Α΄ θέσης που ταξιδεύουν με όλες τις ανέσεις, ώς τους «κολασμένους» της ουράς που ζουν σε άθλιες συνθήκες. Ενας από αυτούς, πρώην αστυνομικός ντετέκτιβ, θα κληθεί μπροστά προκειμένου να διαλευκάνει ένα άγριο έγκλημα. Ταυτόχρονα οι υπόλοιποι σύντροφοί του ετοιμάζονται για εξέγερση.\nΗ σειρά υιοθετεί αρκετά χαλαρά το σενάριο του προτύπου της, κάνοντας και αρκετές αλλαγές. Η Τζένιφερ Κόνελι παίρνει τη θέση του Εντ Χάρις, ως κυβερνήτης του τρένου, ενώ η αστυνομική υπο-ιστορία θα βοηθήσει προφανώς να διατηρηθεί το ενδιαφέρον στο μάκρος των 20 επεισοδίων. Στα δύο που έχουν προβληθεί μέχρι στιγμής έχουμε δει ένα ατμοσφαιρικό θρίλερ, με αρκετό σασπένς και ενδιαφέρουσες πολιτικές προεκτάσεις, δίχως πάντως τη δεξιοτεχνία του Κορεάτη μάστορα του σινεμά.


Αναπροσαρμογή Παλαιού ενυδρείου - Γενικά περί γλυκού νερού - Aquazone Portal\nΑναπροσαρμογή Παλαιού ενυδρείου\nBy miatafly, November 16, 2006 in Γενικά περί γλυκού νερού\nΤα Ενυδρεία μου:1 Βιοτοπικό Αμαζωνίου 310 Λίτρα με Κιχλίδες, coridoras , Pleco , Ζευράκια 1 Ψυχρού νερού 90 Λίτρα με Χρυσόψαρα, Coridoras, Pleco 1 Τροπικό 15 Λίτρα με Betta , coridoras, Pleco\nΚαλημέρα σε όλους τους χομπίστες του aquazone .\nΘα ήθελα λίγη βοήθεια για το ενυδρείο μου γιατί εδώ και αρκετό καιρό περίπου 3 χρόνια έχω αφήσει μερικά χρυσόψαρα ένα γατόψαρο και έναν «γλύφτη» μέσα του και τώρα λέω να βάλω κάποια γκαπις ξιφοφόρους κ.λ.π . Το ενυδρείο μου είναι 350 λίτρα έχει δύο κυκλοφοριτές οι οποίοι ανακυκλώνουν το νερό από τον πάτο του ενυδρείου περνώντας το μέσα από τις πέτρες του βυθού . Σε μία πρόσφατη συζήτηση που είχα αποφάσισα μάλλον να αλάξω τον τρόπο φίλτρανσης και να βάλω εξωτερικό Π.χ. eheim prof.ii 2026 . όμως από εκεί και πέρα τι χρειάζεται να κάνω ώστε τα νέα ψάρια να είναι ασφαλή ? και για να βάλω το νέο φίλτρο θα πρέπει να πάρω πετραδάκια από το ενυδρείο μου και να τα βάλω μέσα ?\nΘα πρέπει να κάνω τιποτε μετρήσεις ?\nΚαι με τα χρυσόψαρα τι γίνεται θα παραμείνουν η θα πρέπει να τα βγάλω και να ψάχνω φίλο να του τα δώσω ?\nΘα παρακαλούσα για βοήθεια ώστε να είμαι σίγουρος ότι όλα θα πάνε καλά\nΧρυσοψαρα ειναι ψαρια κρυου νερου σου προτεινω να τα δωσεις.Αν παρεις εξωτερικο φιλτρο θα πρεπει να βαλεις υαλομβαμβακα siporax η΄eheim substract pro να τα αφησεις και τα δυο φιλτρα να δουλευουν μαζι για 2 μηνες και μετα να αποσυνδεσεις το ηδη υπαρχουν φιλτρο.Προμηθευσου τεστ υγρης μορφης Ph, Kh, No2, No3,NH3/4, GH.Αν προκειται να ξεκινησεις το ενυδρειο απο την αρχη θα πρεπει να παρεις αμωνια αφου βγαλεις τα ψαρια σου και να διαβασεις πως γινεται το στρωσιμο του ενυδρειου.Να ξερεις οτι ζωοτοκα και ωοτοκα δεν πανε μαζι.Πετραδακια ΔΕΝ βαζεις στο φιλτρο σου με τιποτα.\nΕυχαριστω για την αμεση απαντηση . Το τεστ sera aquatest box νομίζεις οτι ειναι καταληλο για την περιπτωση αυτη ?\nΤα φίλτρα θα πρέπει να δουλευουν για δυο μήνες και μετα να βάλω τα ψαρια ή μπορώ να τα βάλω αμέσως μετα την απομάκρυνση των χρυσόψαρων και αφού έχω κάνει τις μετρήσεις στο υπάρχων νερό ?\nΤο ενυδρείο λειτουργεί κανονικά δεν είπες;\nΣε αυτή την περίπτωση απλά μεταφέρεις τα βιολογικά υλικά του παλιού φίλτρου στο νέο και συμπληρώνεις όσο χρειάζεται!\nΔεν χρειάζεται στρώσιμο απο την αρχή αν λειτουργεί!\nΑπλά σίγουρα θα πρέπει να φύγουν τα χρυσόψαρα!\nΤεστ να πάρεις και καλύτερα μεμονομένα!\nτο 2026 ειναι ακριβως για 350 λιτ.(θεωρητικα)\nεγω θα προτεινα να δεις και καποιο μεγαλυτερο φιλτρο.\nπ.χ. το 2028 που ειναι βεβαια (θεωρητικα για 600 λιτ) αλλα θα εχεις το κεφαλι σου υσηχο.\nκαι βεβαια υπαρχει και το 2217 ehaim παλι που ειναι πιο παλιο μοντελο για τα ιδια λιτρα (600)και εχει τιμη σπεσιαλ\nΣας ευχαριστώ πολύ όλους για τις απαντήσεις σας .\nΤελικά αγόρασα σήμερα ένα άλλο ενυδρείο για να βάλω τα χρυσοψαράκια μου γιατί ο γιός μου ούτε να το ακούσει δεν ήθελε ότι θα τα δώσουμε\nΠήρα λοιπόν ένα cayman 60 professional με φίλτρο bluewave στο οποίο θα βγάλω τον ενεργό άνθρακα και θα βάλω τα χρυσόψαρα . Πήρα και υπόστρωμα της tetra (CompleteSubstrate) γιατί θα βάλω και κάποια φυτάκια από αυτά που προτείνονται στο aquazone για χρυσόψαρα καθώς και όλη την σειρά των test της tetra ph no2 no3 kg kh nh nh3 nh4 .\nΗ ερώτηση που έχω να κάνω σε αυτό το σημείο είναι η εξής , το PH test της tetra λέει ότι είναι για marine aquarium ενώ όλα τα υπόλοιπα για fresh water and marine . Κάνει το ph test για την περίπτωσή μου ή όχι ? .\nΤις κάψουλες με τα βακτήρια που μου δίνει η cayman να τις χρησιμοποιήσω ή επιδεί θα βάλω νερό από το μεγάλο ενυδρείο δεν χρειάζεται.\nΤο καινούργιο φίλτρο (bluewave) θα στρωθεί αμέσως λόγο της μεταφοράς νερού ή θα πρέπει να περιμένω πριν βάλω τα χρυσοψαράκια μου ?\nΖητώ συγνώμη για τις απανωτές ερωτήσεις μου αλλά δεν θα ήθελα με τίποτα να πάθουν τα ψαράκια κάτι μιας και το συγκεκριμένο ενυδρείο θα είναι το πρώτο που θα φροντίζει ο γιός μου .\nΤο μεγάλο 315 lit (το μέτρησα εχθές) σκοπεύω να το κάνω βιοτοπικό Αμαζονίου οπότε και να αναμένεται καταιγισμό ερωτήσεων\nΕυχαριστώ πολύ και πάλι για το ενδιαφέρον σας\nΤο τεστ Ph δεν κανει για το ενυδρειο σου ειναι για reef.Τα βακτηρια μπορεις να τα βαλεις και καλα κανεις και βαζεις νερο απο το μεγαλο ενυδρειο.Να ρωτας οτι θελεις για αυτο ειμαστε εδω.Επ ευκαιρια χαιρετησματα στον πανεμορφο νομο Πελλης.\nΜεταφορά νερού από παλιό ενυδρείο σε νέο, ΔΕΝ στρώνει το φίλτρο. Δεν είναι το νερό που στρώνουμε σε ένα ενυδρείο, αλλά το φίλτρο. Και όταν λέμε στρώσιμο, εννοούμε την αποίκηση των υλικών του φίλτρου με τις κατάλληλες ομάδες βακτηριδίων, που θα καθαρίζουν ικανοποιητικά το νερό από τα προϊόντα του κύκλου του αζώτου (αμμωνία, ΝΟ2) μετατρέποντάς τα σε ΝΟ3 (νιτρικά).\nΜεταφορά στρωμένων υλικών από παλιό φίλτρο σε νέο, μας κάνει αυτή τη δουλειά, με την προϋπόθεση ότι είναι ικανοποιητικός ο αριθμός τους σε σχέση με το μέγεθος του νέου ενυδρείου και την ιχθυοφόρτισή του. Και από τη στιγμή που θα γίνει η μεταφορά αυτή, οι αποικίες θα πρέπει να ταΐζονται, για να μην πεθάνουν. Δηλαδή θα πρέπει να υπάρχουν και ψάρια μέσα στο νέο ενυδρείο (όχι πολλά όμως) για να ταΐζονται τα βακτηρίδια με αμμωνία και ΝΟ2 από την παραγωγή των αποβλήτων των ψαριών (αλλά και από τα υπολείμματα των τροφών κλπ).\nΟι κάψουλες με τα "έτοιμα βακτήρια" θα βοηθήσουν στο μεγάλωμα της όποιας αποικίας στα υλικά του φίλτρου σου, επιταχύνοντας το στρώσιμό του. Ψάρια θα βάλεις μόνο εάν οι μετρήσεις σου δείξουν ότι τα βακτήρια έχουν τη δυνατότητα να καθαρίζουν την αμμωνία και το ΝΟ2, μηδενίζοντάς τα.\nΔιάβασε αυτό: http://www.aquazone.gr/forums/index.php?showtopic=100\nΕυχαριστώ πολύ για τις απαντήσεις σας , Το ενυδρείο που λειτουργεί έχει φίλτρο βυθού (αυτό με τις πλάκες στον πυθμένα) οπότε το μόνο που μπορώ να κάνω για την μετακίνηση τον βακτηριδίων είναι να στρώσω το καινούργιο ενυδρείο με χαλίκι απο το παλιό , θα ήταν καλή ιδέα αυτο ?\nΕυχαριστώ για την αμεση ενημέρωση\nΦίλε zapetros όποτε θελήσεις είσαι ευπρόσδεκτος να έρθεις να μας δείς\nτο μεγαλο ενυδρειο λειτουργει μονο με φιλτρο βυθου?\nτοτε φιλε μαλλον το καινουριο εξ. φιλτρο που θα παρεις θα θελει στρωσιμο.\nθα βοηθησει χαλικι απ το παλιο ενυδρειο αλλα δεν φτανει μονο αυτο.\nκαι κατι αλλο οπως και πολοι εδω θα σου πουν να μη βαλεις φιλτρο βυθου. ειναι μια παλια μεθοδος η οποια πλεον δε συστηνετε\nΚατά συνέπεια θα σου πρότεινα να πάρεις ένα ακόμα φίλτρο και να αποσύρεις το φίλτρο βυθού!\nΑκολουθείς τις οδηγίες που υπάρχουν στο λίνκ του Φιλόξενου για το στρώσιμο και μετά μεταφέρεις τα ψάρια!\nΣτρώνεις ξανά και το παλιό (με νέο φίλτρο - κατά προτίμηση εξωτερικό) και είσαι έτοιμος και για το βιοτοπικό!\nΥΓ Για τα χρυσόψαρα είναι δύσκολο να βρεις φυτά μια και τα τρώνε! Ανούμπιες, Μικροσόρουμ κ.α. σκληρά φυτά είναι προτεινόμενα αλλά τίποτα δεν σου υπόσχεται ότι δεν θα τα φάνε!\nΣας ευχαριστώ 'ολους για τις πολύτιμες συμβουλές σας\nΕχθές έβαλα πετραδάκια απο το παλιο στο καινούργιο καθώς και μερικά φυτά απο τα "σκληρά" .\n'εβαλα και νερό απο το παλιά το οποίο με το ανακάτεμα είχε γίνει κατάθολο και περίμενα.\nΣε μία ώρα περίπου το νερό στο καινούργιο ήταν διαυγές.\nΣήμερα λέω να κάνω τα τέστ να δώ πως θα πάει γιατί στο παλιό με όλο αυτό το ανακάτεμα του βυθού γίνεται χαμός και φοβάμαι για τα ψάρια.\nΣυνοψίζω την εργασία στο καινούργιο\nα) Νερό απο το παλίο κατα 1/2 και 1/2 βρύσης\nβ) υπόστρωμα καινούργιο 1,5 εκ.\nγ) Χαλίκι με βιολογικό υλικό απο το παλιό 1,5 εκ.\nδ) κάψουλα με βακτιρίδια στ φίλτρο του καινούργιου\nΜόλις κάνω τις μετρήσεις θα σας πώ τι γίνεται\nΑυτές τις τιμές πήρα σήμερα απο το νέο ενυδρείο που έστησα εχθές. Το φίλτρο φαντάζομαι αποκλείεται να στρώθηκε σε μία μέρα άρα τα πετραδάκια και το νερό από το άλλο ενυδρείο έκαναν την δουλειά τους\nΤο ΝΟ3 είναι βέβαια πολύ ανεβασμένο αν και στο καινούργιο είχα βάλει το50% απο το νερό του παλιού .Τί προτείνεται να κάνω\nα) να βάλω τα χρυσόψαρα μέσα ή να περιμένω ?\nβ) Να βγάλω ξανά το 50% του νερού και να το αντικαταστήσω ?\nΕυχαριστώ και συγγνώμη για την ζαλούρα\nοτι εβαλες χαλικι και νερο απο παλιο ενυδρειο σε καινουργιο, δεν σημαινει οτι εστρωσε κιολας.Βοηθαει φυσικα στο στρωσιμο γιατι πιθανοτατα να εχεις μεταφερει και τυχον ωφελιμα βακτηρια που υπηρχαν σε αυτο.\nΟμως το πιθανοτερο και σχεδον σιγουρο ειναι οτι οταν θα βαλεις ψαρια θα εμφανιστει και αμμωνια για τον απλο λογο οτι ακομη και να μετεφερες βακτηρια με το χαλικι σιγουρα ο αριθμος τους ειναι πολυ μικρος και δεν θα μπορεσουν να ανταπεξελθουν. Δηλαδη ουσιαστικα βαζοντας τα χρυσοψαρα θα κανεις το στρωσιμο με αυτα.\nΗ μονη γρηγορη λυση για στρωσιμο ειναι μεταφορα υλικου που σιγουρα εχει μεγαλο αριθμο βακτηριδιων, δηλαδη τα υλικα του φιλτρου και παλι στην αρχη θελει προσοχη.Εφοσον εσυ εχεις φιλτρο βυθου, δεν εχεις και καποιο υλικο που μπορεις να μεταφερεις.Αρα αν δεν θελεις να ταλαιπωρησεις τα ψαρακια, στρωσιμο με αμμωνια και υπομονη.\nΟι μετρησεις που αναφερεις ειναι και οι μετρησεις που εχεις στο παλιο ενυδρειο αφου μετεφερες νερο απο εκει ( το ανεβασμενο ΝΟ3 μαλλον ωφειλεται στο ανακατεμα που εκανες για να παρεις το χαλικι απο το παλιο).\nΑρα εγω αυτο που θα εκανα ειναι μια αλλαγη νερου και θα ξεκινουσα το στρωσιμο.\nΠόσα ειναι τα "μερικα χρυσοψαρα" ?\nΜήπως το 60λιτρο που πήρες ειναι μικρό?\nΕγω θα σου έλεγα να αφήσεις το 300λιτρο έτσι ακριβως οπως ειναι για κανα 2μηνο ακόμα\nΤαυτόχρονα ομως να βάλεις να δουλευει μαζί και το 2217 αλλα και το φίλτρο απο το Cayman αν αποφασίσεις να το κρατήσεις τελικά.\nΣε κανα 2μηνο θα έχεις στρωμένα όλα τα φίλτρα σου, όποτε κάνεις οτι θέλεις.\nΠαίρνεις το bluewave το βάζεις στο μικρό, βάζεις και τα χρυσόψαρα σου και εισαι Ok. Ταυτόχρονα του βάζεις προσωρινά και το 2217 για μερικές μέρες, μέχρι να αδείασεις το μεγάλο ενυδρείο, να το πλύνεις, να το καθαρίσεις , να δείς πως θα το στήσεις , να το φτιάξεις, και με την ησυχία σου οταν εισαι ετοιμος να ρίξεις ψάρια, μεταφέρεις και το 2217 ξανα πίσω στο 300λιτρο.\nΕυχαριστώ πολύ για τις απαντήσεις σας θα ακολουθήσω την διαδικασία του στρωσίματος όπως είπατε παραπάνω ώστε να είμαι σίγουρος για το αποτέλεσμα


Ο Bill Thomas εκλέγεται Πρόεδρος της KPMG Global - (@growingstartup)\nΟ Bill Thomas εκλέγεται Πρόεδρος της KPMG Global\nΗμερομηνία: 14/03 Εμφανίσεις: 1231\nO Πρόεδρος της KPMG για τη περιοχή της Αμερικής θα διαδεχτεί τον John Veihmeyer ως Πρόεδρος της KPMG Global μετά την ολοκλήρωση της θητείας του.\nΟ William Β. Thomas, 49, έχει εκλεγεί Πρόεδρος της KPMG International. Θα είναι επικεφαλής του παγκόσμιου δικτύου οίκων της KPMG για μια θητεία 4 ετών, η οποία θα ισχύει από την 1η Οκτώβριου 2017, και θα διαδεχτεί τον John B. Veihmeyer, 61, ο οποίος ολοκληρώνει τη θητεία του ως Πρόεδρος και αποχωρεί από τον οίκο, στο τέλος Σεπτεμβρίου 2017.\nΟ Bill Thomas, ο οποίος εξελέγη από το Παγκόσμιο Συμβούλιο της KPMG International, επιτέλεσε Πρόεδρος της KPMG για την περιοχή της Αμερικής από το 2014 και έχει υπάρξει μέλος του Παγκόσμιου Συμβουλίου από το 2009. Έχει ηγηθεί του καθορισμού της παγκόσμιας στρατηγικής της KPMG και έχει αποτελέσει πρωτοπόρος στην προώθηση υψηλού επιπέδου πολιτισμού σε όλο το δίκτυο της KPMG.\nΟ Bill, ως Εκτελεστικός Διευθυντής και Συνέταιρος της KPMG στον Καναδά από το 2009 μέχρι το 2016, οδήγησε τον οίκο στην επίτευξη ισχυρής ανάπτυξης στην αγορά, καθώς και στην πραγματοποίηση στρατηγικών επενδύσεων που συνέβαλαν στην επέκταση των δυνατοτήτων του οίκου. Στα 28 του χρόνια με την KPMG, ο Bill έχει επίσης υπηρετήσει σε μια σειρά από ηγετικούς ρόλους στον καναδικό οίκο, αλλά και στην KPMG International, και έχει υπάρξει Συνέταιρος στις Ελεγκτικές Υπηρεσίες για επιφανείς πελάτες σε διάφορους τομείς επιχειρήσεων. «Αποτελεί μεγάλη τιμή το ότι έχω εκλεγεί Πρόεδρος της KPMG International. Ο John Veihmeyer είναι εξαιρετικός ηγέτης και πρότυπο, ο οποίος έχει ενδυναμώσει σημαντικά την KPMG με τη δέσμευσή του για ποιότητα και ακεραιότητα, και τη αφοσίωση του στην κουλτούρα του παγκόσμιου οργανισμού μας. Προτίθεμαι να ενισχύσω τις βάσεις που ο John έχει θέσει, και να βοηθήσω τους 190.000 επαγγελματίες της KPMG ανά το παγκόσμιο για να αξιοποιήσουν τις δυνατότητες τους και να αναδείξουν τον καλύτερο εαυτό τους στην κάλυψη των ραγδαία αυξανόμενων αναγκών των πελατών. Είμαι πεπεισμένος ότι τα επόμενα χρόνια θα είναι από τα πιο δυναμικά που έχει βιώσει το επάγγελμα μας, και είμαι ενθουσιασμένος για τις ευκαιρίες που έχει η KPMG”.\nJohn Veihmeyer ανέφερε “Με εξαιρετική περηφάνια ανακοινώνω ότι ο Bill Thomas έχει εκλεγεί για να με διαδεχτεί ως Πρόεδρος της KPMG International. Ο Bill κατέχει δεξιότητες και εμπειρία που θα ωφελήσουν την KPMG και τους πελάτες που υπηρετούμε. Ως επικεφαλής της KPMG για την περιοχή της Αμερικής και του καναδικού οίκου, ο Bill κατέχει ηγετικές επιδόσεις ποιότητας ανάπτυξης, καινοτομίας και συνεργασίας. Αλλά αυτό που διακρίνει τον Bill περισσότερο είναι η ακεραιότητα, η ειλικρίνεια, το πάθος και η προσωπική δέσμευση. Είμαι βέβαιος ότι η αυθεντική ηγεσία του Bill θα φέρει τεράστια αξία στην KPMG, στον κόσμο μας και στους πελάτες μας. ”


Karapanagos : Φεβρουαρίου 2015\nΔΕΛΤΙΟ ΤΥΠΟΥ ΤΗΣ ΔΗΜΟΤΙΚΗΣ ΠΑΡΑΤΑΞΗΣ «ΜΕ ΤΟΥΣ ΠΟΛΙΤΕΣ ΜΠΡΟΣΤΑ»!\n«ΤΕΛΙΚΑ ΕΧΟΥΜΕ ΔΗΜΟΚΡΑΤΙΑ Ή ΕΣΤΩ ΑΝΤΙΠΡΟΣΩΠΕΥΣΗ ΣΤΑ ΣΥΜΦΕΡΟΝΤΑ ΤΟΥ ΔΗΜΟΥ;»\nΗ Δημοτική Παράταξη «Με τους Πολίτες Μπροστά» θέλει κατηγορηματικά να καταγγείλει τις μεθοδεύσεις του Δημάρχου και Προέδρου της Τουριστικής Α.Ε., κ. Γεώργιου Γκιώνη, ο οποίος στη συνεδρίαση του Δημοτικού Συμβουλίου της Παρασκευής 26/02/15, με θέμα τον ορισμό του «Νέου Διοικητικού Συμβουλίου της Τουριστικής Α.Ε.», απέκλεισε για ακόμη μια φορά την εκπροσώπηση της τρίτης παράταξης του Δημοτικού Συμβουλίου που εκφράζει το 22% των συνδημοτών μας, σε μια περίοδο ιδιαίτερα κρίσιμη για το μέλλον της ίδιας της εταιρείας, όπου απαιτείται η μέγιστη συναίνεση και συμμετοχή των δημοτικών παρατάξεων στο Δ.Σ. αυτής.\nΣΥΜΒΟΥΛΕΣ ΕΠΙΤΥΧΙΑΣ ΑΠΟ ΚΟΡΥΦΑΙΕΣ ΠΡΟΣΩΠΙΚΟΤΗΤΕΣ!\nΤΙ ΛΕΕΙ ΤΟ ΣΩΜΑ ΓΙΑ ΤΗΝ ΨΥΧΟΛΟΓΙΑ;\n"Ο ΒΑΡΟΥΦΑΚΗΣ ΒΑΣΙΖΕΤΑΙ ΣΤΗΝ ΕΚΤ ΓΙΑ ΝΑ ΑΠΟΦΕΥΧΘΕΙ ΕΛΛΗΝΙΚΗ ΧΡΕΟΚΟΠΙΑ ΤΟ ΜΑΡΤΙΟ"\nGOLDMAN SACHS: ΟΙ ΔΥΣΚΟΛΕΣ ΔΙΑΠΡΑΓΜΑΤΕΥΣΕΙΣ ΕΛΛΑΔΑΣ - Ε.Ε. ΘΑ ΣΥΝΕΧΙΣΤΟΥΝ!\n28 ΦΕΒΡΟΥΑΡΙΟΥ 1943: "ΗΧΗΣΤΕ ΟΙ ΣΑΛΠΙΓΓΕΣ": Η ΚΗΔΕΙΑ ΤΟΥ ΚΩΣΤΗ ΠΑΛΑΜΑ!\n28 ΦΕΒΡΟΥΑΡΙΟΥ: ΠΑΓΚΟΣΜΙΑ ΗΜΕΡΑ ΣΠΑΝΙΩΝ ΠΑΘΗΣΕΩΝ!\nΜΗΠΩΣ ΠΡΟΣΠΑΘΕΙΤΕ ΣΥΝΕΧΩΣ ΝΑ ΕΥΧΑΡΙΣΤΕΙΤΕ ΤΟΥΣ ΑΛΛΟΥΣ;\nBLOOMBERG:Η ΕΥΡΩΠΗ ΚΑΝΕΙ ΑΠΛΩΣ ΕΝΑ ΔΙΑΛΕΙΜΜΑ ΣΤΗΝ ΚΡΙΣΗ ΜΕ ΤΗΝ ΕΛΛΑΔΑ!\n«Η Ευρώπη κάνει ένα διάλειμμα στην κρίση με την Ελλάδα, την οποία είχε προκαλέσει τις τελευταίες εβδομάδες», επισημαίνεται σε κύριο άρθρο του Bloomberg, προσθέτοντας όμως πως «πρόκειται για μια καλοδεχούμενη ανάπαυλα, αλλά μόνο αυτό. Οι κυβερνήσεις της ευρωζώνης δεν έλυσαν το πρόβλημα και εάν δεν επιχειρήσουν μια νέα προσέγγιση θα τα κάνουν χειρότερα».\nΔηλώσεις: Δημάρχου Λουτρακίου-Περαχώρας-Αγίων Θεοδώρων κ. Γιώργου Γκιώνη και Αντιδημάρχου κ. Θανάση Γεωργίου.\nΑπό αριστερά: Θανάσης Πρωτοπαππάς-Ταμίας της Ένωσης, Σωτήρης Πρωτοπαππάς-Πρόεδρος, Κώστας Παπαδημητρίου-Γεν.Γραμματέας\nΗ 3η Ετήσια Τακτική Γενική Συνέλευση της Ένωσης Φίλων Αρχαιολογικού Μουσείου Περαχώρας πραγματοποιήθηκε την Τετάρτη, 25η Φεβρουαρίου 2015, στην αίθουσα του Πνευματικού Κέντρου Περαχώρας προς συζήτηση και λήψη αποφάσεων επί των παρακάτω θεμάτων:\nΑΠΟΣΠΑΣΜΑΤΑ ΑΠΟ ΤΗΝ 3η ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΗΣ ΕΝΩΣΗΣ ΦΙΛΩΝ ΑΡΧΑΙΟΛΟΓΙΚΟΥ ΜΟΥΣΕΙΟΥ ΠΕΡΑΧΩΡΑΣ! (VIDEO)\n27 ΦΕΒΡΟΥΑΡΙΟΥ 1953: ΥΠΟΓΡΑΦΕΤΑΙ ΣΤΟ ΛΟΝΔΙΝΟ Η ΣΥΜΦΩΝΙΑ ΓΙΑ ΤΗ ΔΙΑΓΡΑΦΗ ΤΟΥ ΓΕΡΜΑΝΙΚΟΥ ΧΡΕΟΥΣ, ΜΕ ΣΥΜΜΕΤΟΧΗ ΚΑΙ ΤΗΣ ΕΛΛΑΔΑΣ!\nΤη χρονιά εκείνη, 27 Φεβρουαρίου 1953, συνάπτεται η άγνωστη σε πολλούς σήμερα ?κι όχι μόνο- Συμφωνία του Λονδίνου. Τότε 20 χώρες, με την Ελλάδα ανάμεσά τους, ρύθμισαν τα προπολεμικά εξωτερικά χρέη της Γερμανίας. Το μεγαλύτερο ποσοστό του δημόσιων και ιδιωτικών δανειακών υποχρεώσεων διαγράφηκε. Το υπόλοιπο μέρος διευθετήθηκε μ΄ εξαιρετικά ευνοϊκούς όρους: αποπληρωμή σε γερμανικό νόμισμα, επιμήκυνση χρόνου εξόφλησης, χαμηλότατα επιτόκια και «πλαφόν» στο ύψος καταβολής τοκοχρεολυσίων.\nΓΕΡΜΑΝΟΙ ΣΟΣΙΑΛΔΗΜΟΚΡΑΤΕΣ: ΑΝ Η ΕΛΛΑΔΑ ΜΕΙΝΕΙ ΣΤΟ ΕΥΡΩ, ΘΑ ΧΡΕΙΑΣΤΕΙ ΝΕΟ ΠΑΚΕΤΟ ΒΟΗΘΕΙΑΣ!\nΟ επικεφαλής της ΚΟ των Σοσιαλδημοκρατών είπε πως «εάν η ελληνική κυβέρνηση καταπιαστεί με την διαφθορά και τον νεποτισμό, θα έχει την πλήρη στήριξή μας»\nΜια ημέρα πριν από την ψηφοφορία στο γερμανικό κοινοβούλιο για την παράταση του ελληνικού προγράμματος και η ένταση «ανεβαίνει» μεταξύ Γερμανών πολιτικών αλλά και οικονομολόγων.\nΑΝ ΠΡΑΓΜΑΤΙΚΑ Μ' ΑΓΑΠΑΣ, ΝΟΙΑΖΕΣΑΙ ΓΙΑ ΜΕΝΑ! ΧΟΡΧΕ ΜΠΟΥΚΑΪ\nΕτικέτες ΑΝΘΡΩΠΙΝΕΣ ΣΧΕΣΕΙΣ, ΣΟΦΕΣ ΣΚΕΨΕΙΣ, ΨΥΧΟΛΟΓΙΑ\nΑΡΧΑΙΑ ΕΛΛΗΝΙΚΑ: ΦΡΑΣΕΙΣ ΠΟΥ ΧΡΗΣΙΜΟΠΟΙΟΥΜΕ ΣΗΜΕΡΑ!\nΣΥΜΦΩΝΙΑ ΠΑΓΙΔΑ Ή ΕΥΚΑΙΡΙΑ ΓΙΑ ΤΗΝ ΕΛΛΑΔΑ;\nΟ ξένος Τύπος φιλοξένησε τα τελευταία 24ωρα πληθώρα αναλύσεων για το τι πέτυχε και τι έχασε η ελληνική πλευρά με τη συμφωνία του Eurogroup.\nΟι απόψεις πολλές και αντικρουόμενες, αν και οι περισσότεροι συμφωνούν ότι το να σου δίνεται η δυνατότητα να παρουσιάσεις το δικό σου πακέτο μεταρρυθμίσεων είναι κέρδος, ακόμη κι εάν αυτό το πακέτο θα πρέπει τελικά να λάβει το «πράσινο φως» των Ευρωπαίων.\n26 ΦΕΒΡΟΥΑΡΙΟΥ 1910: ΙΔΡΥΕΤΑΙ ΤΟ ΕΡΓΑΤΙΚΟ ΚΕΝΤΡΟ ΑΘΗΝΩΝ!\n26 Φεβρουαρίου 1910 ιδρύεται το Εργατικό Κέντρο Αθήνας από τέσσερα σωματεία: των ραφτάδων, των μαρμαρογλυπτών, των λατόμων και των τυπογράφων. Αποτελεί την μεγαλύτερη δευτεροβάθμια συνδικαλιστική οργάνωση της χώρας.\nΜΑΞΙΜΟΥ: ΠΩΣ ΚΕΡΔΙΣΑΜΕ ΤΗΝ ΔΙΑΠΡΑΓΜΑΤΕΥΣΗ!\nΣημείο καμπής τόσο για την Ελλάδα όσο και για την Ευρώπη χαρακτηρίζεται από το περιβάλλον του πρωθυπουργού την τετράμηνη παράταση της δανειακής σύμβασης και η λίστα με τις μεταρρυθμίσεις που τη συνοδεύει.\nΤΑ ΚΕΡΔΗ ΤΗΣ ΕΛΛΗΝΙΚΗΣ ΠΛΕΥΡΑΣ ΑΠΟ ΤΗ ΔΙΑΠΡΑΓΜΑΤΕΥΣΗ!\nΤα κέρδη που αποκόμισε η ελληνική πλευρά από τη διαπραγμάτευση και την συμφωνία που επιτεύχθηκε κατά τη σημερινή τηλεδιάσκεψη απαρίθμησαν κύκλοι του υπουργείου οικονομικών λίγη ώρα μετά την ολοκλήρωση της διαδικασίας.\nΙερά Παράκληση μετ΄ Αρτοκλασίας τελέστηκε χθες (24 Φεβρουαρίου 2015), το απόγευμα, στον Ιερό Ναό Α΄ και Β΄ Εύρεσης της Τίμιας Κεφαλής του Αγίου Προφήτου, Προδρόμου και Βαπτιστού Ιωάννου -Παρεκκλήσι του Ιερού Ναού των Παμμεγίστων Ταξιαρχών Μιχαήλ και Γαβριήλ- στην Περαχώρα, λόγω των καταστροφικών σεισμών της 24ης Φεβρουαρίου 1981.\nΕΧΟΥΜΕ ΝΑ "ΧΑΣΟΥΜΕ" ΜΟΝΟ ΤΙΣ ΑΛΥΣΙΔΕΣ ΜΑΣ!\n"ΤΟ DEAL ΤΗΣ ΕΛΛΑΔΑΣ ΔΕΝ ΣΩΖΕΙ ΤΗΝ ΕΥΡΩΖΩΝΗ!"\nΟ αναλυτής των Financial Times, αναφερόμενος στα θεμελιώδη προβλήματα της ευρωζώνης, διατείνεται πως αυτά είναι τόσο σοβαρά, ώστε ούτε ένα «έξυπνο» έγγραφο από την ελληνική κυβέρνηση μπορεί να σώσει τελικά την κατάσταση.\n25 ΦΕΒΡΟΥΑΡΙΟΥ 1899: ΑΦΗΝΕΙ ΤΗΝ ΤΕΛΕΥΤΑΙΑ ΤΟΥ ΠΝΟΗ Ο ΙΔΡΥΤΗΣ ΤΟΥ ΕΝΟΣ ΑΠΟ ΤΑ ΤΡΙΑ ΜΕΓΑΛΥΤΕΡΑ ΠΡΑΚΤΟΡΕΙΑ ΕΙΔΗΣΕΩΝ, ΤΟΥ REUTERS!\nΠάουλ Φον Ρόιτερ (1816 - 1899)\n''ΓΕΛΑΣΑΜΕ ΠΟΥ ΟΙ ΕΛΛΗΝΕΣ ΠΑΡΟΥΣΙΑΣΑΝ ΤΗΝ ΗΤΤΑ ΤΟΥΣ ΩΣ ΝΙΚΗ ΑΛΛΑ ΔΕΝ ΔΩΣΑΜΕ ΣΥΝΕΧΕΙΑ''!\nΤου Βασίλη Τσαγκάρη*\nΈνα κείμενο, γραμμένο αποκλειστικά, για να δημοσιευτεί στο παρόν ιστολόγιο\nΟ «θείος Νάσος» καθόταν στην ευρύχωρη κουζίνα του επιπλωμένου με γούστο και αισθητική διαμερίσματός του, κάπου στην Καλλιθέα και κατά την προσφιλή του, εδώ και χρόνια, συνήθεια, μελετούσε όλο τον ημερήσιο τύπο -πλην του αθλητικού- καθώς γερμανόφωνες και γαλλόφωνες εφημερίδες, ακούγοντας χαμηλόφωνα τον αγαπημένο του κλασσικό συνθέτη Σοπέν.\nΕΓΚΡΙΘΗΚΕ Η ΛΙΣΤΑ ΜΕΤΑΡΡΥΘΜΙΣΕΩΝ!\nΑΓΑΠΗΜΕΝΑ ΑΠΟΣΠΑΣΜΑΤΑ ΑΠΟ ΤΗ ΜΑΡΩ ΒΑΜΒΟΥΝΑΚΗ!\n1. Αν στέρηση είναι να μην έχεις αυτό που επιθυμείς, ανικανοποίητο είναι να έχεις μεν αυτό που επιθυμείς, αλλά να μη σου προσφέρει τη γεύση που περίμενες να σου προσφέρει.\nΕτικέτες ΑΝΘΡΩΠΙΝΕΣ ΣΧΕΣΕΙΣ, ΛΟΓΟΤΕΧΝΙΑ\nΟΚΤΩ ΕΚΑΤΟΜΜΥΡΙΑ ΤΟΝΟΙ ΠΛΑΣΤΙΚΩΝ ΑΠΟΡΡΙΠΤΟΝΤΑΙ ΚΑΘΕ ΧΡΟΝΟ ΣΤΗ ΘΑΛΑΣΣΑ!\nΠΕΡΑΧΩΡΑ, 24 ΦΕΒΡΟΥΑΡΙΟΥ 1981: ΦΩΤΟΓΡΑΦΙΚΑ ΣΤΙΓΜΙΟΤΥΠΑ ΑΠΟ ΤΟΥΣ ΚΑΤΑΣΤΡΟΦΙΚΟΥΣ ΣΕΙΣΜΟΥΣ! (ΜΕΡΟΣ 2ο)\nΕτικέτες ΠΑΡΕΛΘΟΝ - ΙΣΤΟΡΙΑ, ΦΩΤΟΓΡΑΦΙΚΑ ΣΤΙΓΜΙΟΤΥΠΑ\nΠΕΡΑΧΩΡΑ, 24 ΦΕΒΡΟΥΑΡΙΟΥ 1981: ΦΩΤΟΓΡΑΦΙΚΑ ΣΤΙΓΜΙΟΤΥΠΑ ΑΠΟ ΤΟΥΣ ΚΑΤΑΣΤΡΟΦΙΚΟΥΣ ΣΕΙΣΜΟΥΣ! (ΜΕΡΟΣ 1ο)\nΠΡΟΣΑΡΜΟΓΗ ΣΤΟ ΜΕΣΟΝ!\nΑπό την έντυπη έκδοση, της Κατερίνας Τζωρτζινάκη\n24 ΦΕΒΡΟΥΑΡΙΟΥ 1975: ΤΟ ΠΡΑΞΙΚΟΠΗΜΑ ΤΗΣ ΠΙΤΖΑΜΑΣ!\nΟΙΚΟΝΟΜΙΚΗ ΚΡΙΣΗ ΚΑΙ ΑΡΝΗΤΙΚΑ ΣΤΕΡΕΟΤΥΠΑ. ΜΙΑ ΙΣΤΟΡΙΚΗ ΥΠΟΜΝΗΣΗ!\nΜετά την κρίση του 2012 και μέχρι σήμερα οι αρνητικές αναφορές στον ξένο Τύπο για την Ελλάδα έχουν ενταθεί. Οι προσβλητικές αναφορές της Βild, σήμερα, συμπληρώνονται με την απειλή αναγκαστικής εξόδου της Ελλάδας από την Ευρωζώνη εντείνοντας τον επαναλαμβανόμενο διασυρμό.\nΣΤΑΜΑΤΑ ΝΑ ΚΑΤΗΓΟΡΕΙΣ ΤΟΥΣ ΑΛΛΟΥΣ!\n‘’Μου φέρθηκε άδικα’’, ‘’Δεν μου τηλεφώνησε’’, ‘’Έκανα τόσα γι’αυτήν και ούτε ένα ευχαριστώ’’, ‘’Μου μίλησε άσχημα’’, και άλλες τέτοιες παρόμοιες φράσεις που όλοι μας έχουμε πει κάποια στιγμή στη ζωή μας. Πάντα σε ό,τι αρνητικό και αν μας συμβαίνει συνηθίζουμε να ρίχνουμε τις ευθύνες στους άλλους.\nΗ ΜΑΣΚΑ ΠΟΥ ΦΟΡΑΣ!\nΟΙ ΣΥΜΒΟΥΛΕΣ ΤΟΥ REUTERS ΣΤΟΝ ΤΣΙΠΡΑ ΓΙΑ ΤΟΛΜΗΡΕΣ ΜΕΤΑΡΡΥΘΜΙΣΕΙΣ ΠΡΟΚΕΙΜΕΝΟΥ ΝΑ ΜΕΤΑΤΡΕΨΕΙ... ΤΗΝ ΗΤΤΑ ΣΕ ΝΙΚΗ!\nBOMBA ΓΛΕΖΟΥ: ΖΗΤΑΩ ΣΥΓΓΝΩΜΗ ΑΠΟ ΤΟΝ ΕΛΛΗΝΙΚΟ ΛΑΟ ΠΟΥ ΣΥΝΗΡΓΗΣΑ ΣΤΗΝ ΨΕΥΔΑΙΣΘΗΣΗ!\n23 ΦΕΒΡΟΥΑΡΙΟΥ 1943: Η ΠΟΛΙΤΙΚΗ ΕΠΙΣΤΡΑΤΕΥΣΗ ΤΩΝ ΕΛΛΗΝΩΝ!\n23 ΦΕΒΡΟΥΑΡΙΟΥ 1455: Ο ΓΟΥΤΕΜΒΕΡΓΙΟΣ ΤΥΠΩΝΕΙ ΤΟ ΠΡΩΤΟ ΒΙΒΛΙΟ, ΤΗ ΒΙΒΛΟ!\nΘέλω να γράψω για ένα μεγάλο θέμα που ορίζει τη ζωή μας και νομίζω είναι λίγο υποτιμημένο σε σχέση με το πόσο καθοριστικό είναι ορισμένες φορές. Απωθημένα… Ναι απωθημένα!\nΠΟΣΟ ΝΟΜΙΖΕΙΣ ΘΑ ΑΝΤΕΞΕΙΣ...\nΤης Αγγελικής Αρβανιτοπούλου*\nΠίνακας : Edward Cucuel\nΌλοι οι άνθρωποι έχουν όρια αντοχής. Φαίνεται όμως ότι κάποιοι που είναι χαρισματικά δυνατοί αποσχίζονται από αυτή τη σκέψη. Το ξέρουν αλλά δεν το σκέφτονται ποτέ... νομίζοντας ότι πάντα θα αντέχουν αυτοί ! Είναι όπως με τον θάνατο που ενώ όλοι το ξέρουμε εγκεφαλικά ότι κάποτε θα αποβιώσουμε, συναισθηματικά μας είναι ξένη αυτή η ιδέα του θανάτου, λες και κάτι θα γίνει που θα μας σώσει από αυτό...!\nΟΙ ΜΥΣΤΙΚΕΣ ΔΥΝΑΜΕΙΣ ΤΩΝ ΠΥΡΑΜΙΔΩΝ!\nΌταν μιλάμε για πυραμίδες συνήθως έρχεται στον νου μας μια εικόνα τεράστιων κατασκευών που υψώνονται πάνω από μια απέραντη θάλασσα άμμου. Αυτές είναι οι πυραμίδες της Αιγύπτου. Όμως πυραμίδες έχουν ανακαλυφθεί σε πολλά άλλα μέρη του κόσμου.\nΑΠΟΚΡΙΑΤΙΚΕΣ ΕΚΔΗΛΩΣΕΙΣ ΣΤΗΝ ΠΕΡΑΧΩΡΑ!\nΑπό αριστερά: Παναγιώτης Παππάς, Μαρίκα Γεωργίου, Ελένη Πετροπούλου, Χρυσούλα Παππά, Μαρίνα Θώδη, Μαρία Μίχα, Αγγελική Θεμέλιου, Κοσμάς Θεμέλιος, Μιχάλης Κλεπετσάνης\nΠαράδοση λέγεται κάθε τι που μεταβιβάζεται από τους προγόνους στους απογόνους με λόγο ή έργο και θεωρείται ιερό και απαραβίαστο.\nΕτικέτες ΑΡΘΡΑ-ΡΕΠΟΡΤΑΖ Ι. ΚΑΡΑΠΑΝΑΓΟΥ, ΠΑΡΑΔΟΣΗ, ΤΟΠΙΚΑ ΘΕΜΑΤΑ\nΟΙ ΜΕΓΑΛΕΣ ΞΗΡΑΣΙΕΣ ΤΟΥ ΜΕΛΛΟΝΤΟΣ ΘΑ ΔΙΑΡΚΟΥΝ ΔΕΚΑΕΤΙΕΣ!\nΦΩΤΟΓΡΑΦΙΚΗ ΑΝΑΔΡΟΜΗ ΣΤΟΝ ΕΟΡΤΑΣΜΟ ΤΗΣ ΑΠΟΚΡΙΑΣ ΣΤΟ ΛΟΥΤΡΑΚΙ ΚΑΙ ΣΤΗΝ ΠΕΡΑΧΩΡΑ (ΕΤΟΣ 1992)!\nΕτικέτες ΠΑΡΑΔΟΣΗ, ΦΩΤΟΓΡΑΦΙΚΑ ΣΤΙΓΜΙΟΤΥΠΑ\nΡΗΞΗ 'Η ΤΑΠΕΙΝΩΣΗ;\nΔΕΛΤΙΟ ΤΥΠΟΥ ΤΗΣ ΔΗΜΟΤΙΚΗΣ ΠΑΡΑΤΑΞΗΣ «ΜΕ ΤΟΥΣ ΠΟΛ...\n"Ο ΒΑΡΟΥΦΑΚΗΣ ΒΑΣΙΖΕΤΑΙ ΣΤΗΝ ΕΚΤ ΓΙΑ ΝΑ ΑΠΟΦΕΥΧΘΕΙ...\nGOLDMAN SACHS: ΟΙ ΔΥΣΚΟΛΕΣ ΔΙΑΠΡΑΓΜΑΤΕΥΣΕΙΣ ΕΛΛΑΔΑ...\n28 ΦΕΒΡΟΥΑΡΙΟΥ 1943: "ΗΧΗΣΤΕ ΟΙ ΣΑΛΠΙΓΓΕΣ": Η ΚΗΔΕ...\nΜΗΠΩΣ ΠΡΟΣΠΑΘΕΙΤΕ ΣΥΝΕΧΩΣ ΝΑ ΕΥΧΑΡΙΣΤΕΙΤΕ ΤΟΥΣ ΑΛΛ...\nBLOOMBERG:Η ΕΥΡΩΠΗ ΚΑΝΕΙ ΑΠΛΩΣ ΕΝΑ ΔΙΑΛΕΙΜΜΑ ΣΤΗΝ ...\nΑΠΟΣΠΑΣΜΑΤΑ ΑΠΟ ΤΗΝ 3η ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛ...\n27 ΦΕΒΡΟΥΑΡΙΟΥ 1953: ΥΠΟΓΡΑΦΕΤΑΙ ΣΤΟ ΛΟΝΔΙΝΟ Η ΣΥΜ...\nΓΕΡΜΑΝΟΙ ΣΟΣΙΑΛΔΗΜΟΚΡΑΤΕΣ: ΑΝ Η ΕΛΛΑΔΑ ΜΕΙΝΕΙ ΣΤΟ ...\nΑΝ ΠΡΑΓΜΑΤΙΚΑ Μ' ΑΓΑΠΑΣ, ΝΟΙΑΖΕΣΑΙ ΓΙΑ ΜΕΝΑ! ΧΟΡΧΕ...\n26 ΦΕΒΡΟΥΑΡΙΟΥ 1910: ΙΔΡΥΕΤΑΙ ΤΟ ΕΡΓΑΤΙΚΟ ΚΕΝΤΡΟ Α...\n25 ΦΕΒΡΟΥΑΡΙΟΥ 1899: ΑΦΗΝΕΙ ΤΗΝ ΤΕΛΕΥΤΑΙΑ ΤΟΥ ΠΝΟΗ...\n''ΓΕΛΑΣΑΜΕ ΠΟΥ ΟΙ ΕΛΛΗΝΕΣ ΠΑΡΟΥΣΙΑΣΑΝ ΤΗΝ ΗΤΤΑ ΤΟΥ...\nΟΚΤΩ ΕΚΑΤΟΜΜΥΡΙΑ ΤΟΝΟΙ ΠΛΑΣΤΙΚΩΝ ΑΠΟΡΡΙΠΤΟΝΤΑΙ ΚΑΘ...\nΟΙΚΟΝΟΜΙΚΗ ΚΡΙΣΗ ΚΑΙ ΑΡΝΗΤΙΚΑ ΣΤΕΡΕΟΤΥΠΑ. ΜΙΑ ΙΣΤΟ...\nΟΙ ΣΥΜΒΟΥΛΕΣ ΤΟΥ REUTERS ΣΤΟΝ ΤΣΙΠΡΑ ΓΙΑ ΤΟΛΜΗΡΕΣ ...\nBOMBA ΓΛΕΖΟΥ: ΖΗΤΑΩ ΣΥΓΓΝΩΜΗ ΑΠΟ ΤΟΝ ΕΛΛΗΝΙΚΟ ΛΑΟ ...\n23 ΦΕΒΡΟΥΑΡΙΟΥ 1943: Η ΠΟΛΙΤΙΚΗ ΕΠΙΣΤΡΑΤΕΥΣΗ ΤΩΝ Ε...\n23 ΦΕΒΡΟΥΑΡΙΟΥ 1455: Ο ΓΟΥΤΕΜΒΕΡΓΙΟΣ ΤΥΠΩΝΕΙ ΤΟ ΠΡ...\nΟΙ ΜΕΓΑΛΕΣ ΞΗΡΑΣΙΕΣ ΤΟΥ ΜΕΛΛΟΝΤΟΣ ΘΑ ΔΙΑΡΚΟΥΝ ΔΕΚΑ...\nΦΩΤΟΓΡΑΦΙΚΗ ΑΝΑΔΡΟΜΗ ΣΤΟΝ ΕΟΡΤΑΣΜΟ ΤΗΣ ΑΠΟΚΡΙΑΣ ΣΤ...\nΗ ΕΥΡΩΠΗ ΞΕΓΥΜΝΩΘΗΚΕ, ΓΙΑ ΤΗΝ ΕΛΛΑΔΑ ΤΩΡΑ ΑΡΧΙΖΟΥΝ...\nΔΙΑΓΓΕΛΜΑ TOY ΠΡΩΘΥΠΟΥΡΓΟΥ ΓΙΑ ΤΗ ΣΥΜΦΩΝΙΑ-ΠΛΑΙΣΙΟ...\nΠΛΗΓΩΘΗΚΑΤΕ; ΔΕΙΤΕ ΤΑ ΟΦΕΛΗ!\n10 ΛΟΓΟΙ ΓΙΑ ΤΟΥΣ ΟΠΟΙΟΥΣ ΑΞΙΖΕΙ ΝΑ ΜΑΘΕΙΣ ΠΡΩΤΕΣ ...\nΠΕΡΙΜΕΝΟΝΤΑΣ ΚΑΛΥΤΕΡΕΣ ΜΕΡΕΣ!\nΛΑΘΡΕΠΙΒΑΤΕΣ ΚΑΙ ΚΑΙΡΟΣΚΟΠΟΙ!\nΚΟΥΡΕΜΑ ΠΛΕΟΝΑΣΜΑΤΟΣ - ΥΠΟΣΧΕΣΗ ΓΙΑ ΤΟ ΧΡΕΟΣ ΚΕΡΔΙ...\n21 ΦΕΒΡΟΥΑΡΙΟΥ: ΠΑΓΚΟΣΜΙΑ ΗΜΕΡΑ ΜΗΤΡΙΚΗΣ ΓΛΩΣΣΑΣ!\n21 ΦΕΒΡΟΥΑΡΙΟΥ 1913: ΑΠΕΛΕΥΘΕΡΩΣΗ ΤΩΝ ΙΩΑΝΝΙΝΩΝ!\n21 ΦΕΒΡΟΥΑΡΙΟΥ 1848: ΚΥΚΛΟΦΟΡΗΣΕ ΤΟ "ΚΟΜΟΥΝΙΣΤΙΚΟ ...\nΣΥΝΕΝΤΕΥΞΗ ΤΥΠΟΥ Γ. ΒΑΡΟΥΦΑΚΗ ΜΕΤΑ ΤΟ EUROGROUP!\nEUROGROUP: ΑΥΤΟ ΕΙΝΑΙ ΤΟ ΚΕΙΜΕΝΟ ΤΗΣ ΣΥΜΦΩΝΙΑΣ!\nΣΧΕΣΕΙΣ ΒΑΜΠΙΡ... ΠΟΥ ΣΟΥ ΠΙΝΟΥΝ ΤΟ ΑΙΜΑ...!\nΟΣΤΕΟΠΟΡΩΣΗ - 12 ΒΗΜΑΤΑ ΓΙΑ ΔΙΑΤΗΡΗΣΗ ΚΑΛΗΣ ΣΚΕΛΕΤ...\nΔΥΟ ΑΝΟΙΧΤΕΣ ΕΠΙΣΤΟΛΕΣ ΤΟΥ ΠΑΝΑΓΙΩΤΗ ΜΠΕΝΑ ΓΙΑ ΤΗΝ...\nΟΥΤΕ ΒΗΜΑ ΠΙΣΩ, ΑΠΟ ΤΙ ΟΜΩΣ;\nΑΤΑΚΤΗ ΟΠΙΣΘΟΧΩΡΗΣΗ ΣΤΟ ΠΑΡΑ '5: ΠΑΡΑΘΥΡΟ ΣΥΜΦΩΝΙΑ...\n20 ΦΕΒΡΟΥΑΡΙΟΥ 1960: ΦΕΥΓΕΙ ΑΠΟ ΤΗ ΖΩΗ Ο ΒΑΣΙΛΗΣ Λ...\nΣΕΞΟΥΑΛΙΚΩΣ ΜΕΤΑΔΙΔΟΜΕΝΑ Ή ΑΦΡΟΔΙΣΙΑ ΝΟΣΗΜΑΤΑ!\nΟ ΑΘΑΝΑΣΙΟΣ ΠΡΩΤΟΠΑΠΠΑΣ ΠΑΡΑΔΙΔΕΙ ΠΡΟΣΩΠΙΚΟ ΚΙΝΗΜΑ...\nΕΙΝΑΙ ΤΕΛΙΚΑ ΟΙ ΤΟΥ ΣΥΡΙΖΑ ΙΚΑΝΟΙ Ή ΗΤΑΝ ΟΙ ΠΡΟΗΓΟ...\n19 ΦΕΒΡΟΥΑΡΙΟΥ 1962: ΦΕΥΓΕΙ ΑΠΟ ΤΗ ΖΩΗ Ο ΜΕΓΑΛΟΣ Ε...\n19 ΦΕΒΡΟΥΑΡΙΟΥ: Η ΕΚΚΛΗΣΙΑ ΤΙΜΑ ΤΗΝ ΑΓΙΑ ΦΙΛΟΘΕΗ Τ...\nΟ ΘΕΟΣ ΝΑ ΣΕ ΦΥΛΑΕΙ...\nΝΕΟΣ ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ Ο ΠΡΟΚΟΠΗΣ ΠΑΥΛΟΠΟΥΛΟΣ!\nΣΕ ΤΙ ΔΙΑΦΕΡΟΥΝ ΟΙ ΑΝΘΡΩΠΟΙ ΠΟΥ ΕΧΟΥΝ ΒΡΕΙ ΤΟ ΣΚΟΠ...\nΟ ΑΠΟΛΥΤΟΣ ΕΚΒΙΑΣΜΟΣ!\nΑΛ. ΤΣΙΠΡΑΣ: Η ΕΛΛΑΔΑ ΔΕΝ ΔΙΑΛΕΓΕΤΑΙ ΜΕ ΤΕΛΕΣΙΓΡΑΦΑ!\n18 ΦΕΒΡΟΥΑΡΙΟΥ 1952: Η ΕΛΛΗΝΙΚΗ ΒΟΥΛΗ ΕΠΙΚΥΡΩΝΕΙ Τ...\nΧΑΝΟΝΤΑΣ ΚΑΤΙ ΠΟΥ ΑΓΑΠΑΣ!\nΕΠΙΣΤΟΛΗ ΕΛΛΗΝΙΚΗΣ ΚΑΤΑΓΩΓΗΣ ΜΕΛΩΝ ΤΟΥ ΚΟΓΚΡΕΣΟΥ Σ...\nΣΤΟΙΧΕΙΑ ΙΣΠΑΝΩΝ ΑΚΑΔΗΜΑΪΚΩΝ: Η ΓΕΡΜΑΝΙΑ ΧΡΩΣΤΑ ΣΤ...\n17 ΦΕΒΡΟΥΑΡΙΟΥ 1869: ΕΚΤΕΛΕΙΤΑΙ ΤΟ ΠΡΩΤΟ ΔΟΚΙΜΑΣΤΙ...\nΝΑΥΑΓΙΟ ΣΤΟ EUROGROUP - ΒΑΡΟΥΦΑΚΗΣ: ΗΜΟΥΝ ΕΤΟΙΜΟΣ ...\nΟ,ΤΙ ΚΙ ΑΝ ΖΗΤΑΤΕ ΑΠΟ ΤΟΥΣ ΑΛΛΟΥΣ, ΒΡΕΙΤΕ ΤΟ ΠΡΩΤΑ...\nΤΟ ΠΑΡΑΣΚΗΝΙΟ ΜΕ ΤΙΣ ΛΕΞΕΙΣ!\nΑΠΟΣΠΑΣΜΑ ΟΜΙΛΙΑΣ ΠΡΟΕΔΡΟΥ ΕΞΩΡΑΪΣΤΙΚΟΥ ΣΥΛΛΟΓΟΥ Ο...\nΚΟΠΗ ΠΙΤΑΣ ΕΞΩΡΑΪΣΤΙΚΟΥ ΣΥΛΛΟΓΟΥ ΛΙΜΝΗΣ ΗΡΑΙΟΥ!\nΑΛΕΞΗΣ ΤΣΙΠΡΑΣ: "Η ΕΛΛΑΔΑ ΣΕ ΕΞΙ ΜΗΝΕΣ ΘΑ ΕΙΝΑΙ ΜΙ...\n16 ΦΕΒΡΟΥΑΡΙΟΥ 1833: ΕΚΔΙΔΕΤΑΙ ΣΤΟ ΝΑΥΠΛΙΟ ΤΟ ΠΡΩΤ...\n16 ΦΕΒΡΟΥΑΡΙΟΥ: ΙΟΥΛΙΑΝΟ ΚΑΙ ΓΡΗΓΟΡΙΑΝΟ ΗΜΕΡΟΛΟΓΙΟ!


3πουλάκια: 131011 ΔΕΔΙΚΑΣΜΕΝΟ\nΠώς λέμε «κούκος μονός»; Καμία σχέση.\nΕδώ μιλάμε για τον κούκο που μπορεί, σύμφωνα με τη λαϊκή παροιμία, να μη φέρνει την άνοιξη, ωστόσο δίνει το σύνθημα και στους άλλους να … λαλήσουν κι έτσι όλοι μαζί ίσως καταφέρουν κάτι.\nΟύτε ένας, ρε παιδιά, ούτε ένας, έτσι για παραδειγματισμό!\nΠόσες φορές στη ζωή σας δεν έχετε ακούσει αυτή την φράση; Και φυσικά, για να την τοποθετήσουμε στα συμφραζόμενα, μιλούσε για πολιτικούς που έβαλαν χέρι στο δημόσιο χρήμα.\nΟύτε ένας δεν είχε ποτέ τιμωρηθεί.\nΜέχρι τώρα. Διότι, τώρα κάναμε σεφτέ, με τον πολύ Άκη Τσοχατζόπουλο, ο οποίος καταδικάστηκε και θα μείνει για αρκετά χρόνια στη φυλακή.\nΈτσι μπορούμε να πούμε ότι ζούμε ιστορικές στιγμές (για άλλη μια φορά), αφού αξιωθήκαμε να το δούμε κι αυτό.\nΠαρένθεση. Ελπίζω να μη μας αξιώσει η μοίρα να δούμε να υλοποιείται και το άλλο αίτημα πολλών πολιτών, εκείνο που λέει να κρεμαστεί ένας στην πλατεία Συντάγματος για παραδειγματισμό. Κλείνει η παρένθεση.\nΑυστηρότατες οι ποινές!\nΤο δικαστήριο κατά γενική ομολογία, εξάντλησε τα περιθώρια που δίνει ο νόμος κι έριξε τις πιο «γερές καμπάνες» που μπορούσε.\nΤόσο που κάποιοι από τους συνηγόρους των κατηγορουμένων μίλησαν για «πρωτοφανή σκληρότητα».\nΑν θέλετε τη γνώμη μας, σε πρωτοφανή εγκλήματα μόνο πρωτοφανείς ποινές ταιριάζουν.\nΔιαφορετικά μιλάμε για υποθέσεις ρουτίνας, που μόνο τέτοια δεν ήταν η περίπτωση «Τσοχατζόπουλος και ΣΙΑ».\nΌλο αυτό το διάστημα της ανάκρισης και της δίκης ελάχιστα αναφερθήκαμε στον πρώην ισχυρό άντρα του ΠΑΣΟΚ, που παραλίγο να κυβερνήσει και τη χώρα.\nΠεριμέναμε την απόφαση του δικαστηρίου, ξέρετε, για να αποφύγουμε όλα εκείνα τα «ο φερόμενος ως…» και «ο φερόμενος ως…»\nΤώρα όμως που η απόφαση ανακοινώθηκε δεν έχουμε να πούμε σχεδόν τίποτε.\nΗ τηλεόραση, αν ήθελε να παίξει και κάποιον διαπαιδαγωγικό ρόλο, θα έπρεπε να μας προβάλλει σε εναλλαγή εικόνας από τις παλιές ένδοξες μέρες του ανδρός και από τη σημερινή του κατάντια.\nΑν δεν κάνω λάθος, κάτι έδειξε μια σατυρική εκπομπή, όμως η σάτιρα απογυμνώνει το θέμα από την τραγικότητα την οποία στην πραγματικότητα έχει: sic transit gloria mundi, έτσι παρέρχεται η δόξα του κόσμου.\nΘα έπρεπε να μας θυμίζουν το αγέρωχο ύφος, το βλέμμα που δεν καταδέχονταν να πέσει χαμηλά, τις γεμάτες αερολογίες δηλώσεις, τη μαγκιά που ζυγίζονταν σε μεγατόνους, εκείνο το «εγώ είμαι και κανένας άλλος» που ήταν τόσο έκδηλα σε κάθε δημόσια εμφάνιση του ανδρός.\nΘα έπρεπε ακόμη να μας δείχνουν όλους τους παρατρεχάμενους, που θαύμαζαν και χειροκροτούσαν τον Άκη, που βγήκαν από τα ρούχα τους όταν έχασε παρά τρίχα την πρωθυπουργία, εκείνους που πετάγονταν στην πίστα για να του χτυπήσουν παλαμάκια όταν έριχνε της ζεϊμπεκιές του ή που παραφύλαγαν, όπως σας είπα κι άλλη φορά, με κρυφό καμάρι να δουν να ξεπροβάλλει από την κωλότσεπη το κουμπούρι που κουβαλούσε πάνω του ο Μεγάλος.\nΑυτά έπρεπε να μας δείχνουν.\nΌχι με χαιρεκακία. Όχι για να δικαιωθούν όσοι είχαν διακρίνει κάτι στον Τσοχατζόπουλο. Κανείς δεν είχε διακρίνει τίποτε, απλώς σε κάποιους πολίτες δεν «κάθονταν» αυτό το ύφος από έναν άνθρωπο που ξεκίνησε ευαγγελιζόμενος τον σοσιαλισμό και την αλλαγή στην κοινωνία.\nΚαι όταν λέω ότι κανείς δεν είχε υποψιαστεί κάτι εννοώ κανείς από τους απλούς πολίτες, από εκείνους που έβλεπαν τον Τσοχατζόπουλο από τις τηλεοράσεις και δεν είχαν πολλά πάρε δώσε μαζί του.\nΓιατί οι άλλοι όφειλαν να είναι υποψιασμένοι και, αν ήταν έντιμοι, να αποτραβηχτούν όσο γίνεται πιο μακριά του.\nΤο πράγμα έζεχνε.\nΤο χρήμα διακινούνταν με ανυπολόγιστη ευκολία και σε ανυπολόγιστες ποσότητες, ακόμη και για «καλούς σκοπούς» που ποτέ όμως δεν είναι τέτοιοι όταν χρησιμοποιούν «κακά μέσα».\nΑυτά τα ήξεραν, τα έβλεπαν, τα ζούσαν πολλοί και όχι μόνο του στενού κύκλου του Άκη.\nΆλλωστε τι είμαστε η Ελλάδα, μια μικρή γειτονιά είμαστε και ειδικά το κακό, το προκλητικό, αυτό που βγάζει μάτι δεν χρειάζονται παρά λίγες ώρες για να διαδοθούν.\nΠολύς κόσμος, λοιπόν, έβλεπε, άκουγε γνώριζε κι όμως όχι απλώς σιωπούσε αλλά εξακολουθούσε να περιβάλλει τον Άκη με αγάπη, με θαυμασμό ίσως επειδή, τελικά, στο πρόσωπό του αναγνώριζε την υλοποίηση του μεταπολιτευτικού ονείρου.\nΟ άνθρωπος που, ελέω κόμματος, έφτασε από το πουθενά στην κορυφή, απέκτησε εξουσία, δόξα και χρήμα, πολύ χρήμα.\nΔεν ήταν λοιπόν λίγοι εκείνοι που είχαν λόγο να θαυμάζουν, να ζηλεύουν, να έχουν ως πρότυπο τον Άκη κι όχι να τον επικρίνουν ή και να ντρέπονται για λογαριασμό του.\nΤώρα συντελέστηκε η πτώση, τώρα το όνειρο έσβησε, τώρα η λαμπερή εικόνα αντικαταστάθηκε με τη θλιβερή εκείνη του ανθρωπάκου με το χαμένο βλέμμα, που απολογήθηκε μιλώντας για «πολιτική δίωξη», που δεν έχει καν το θάρρος να παραδεχτεί το λάθος του, να αναγνωρίσει πως δεν άντεξε στον πειρασμό –πόσοι θα αντέχαμε;- και να ζητήσει συγνώμη.


Έφτασε στην ανακρίτρια η Ρούλα Πισπιρίγκου %\nΗ 33χρονη πέρασε το κατώφλι του γραφείου της 18ης Τακτικής Ανακρίτριας, εν μέσω έντονων αποδοκιμασιών από το πλήθος που είχε συγκεντρωθεί. Το πλήθος φώναζε «Θάνατος, θάνατος, ψόφα». Κατά τη μεταγωγή της είχε συνεχώς σκυμμένο το κεφάλι της και άκουγε τις ύβρεις του πλήθους\nΤι θα αποκαλύψει στην απολογία της\nΑρνείται κάθε κατηγορία που της αποδίδεται η 33χρονη και αυτό αναμένεται να υποστηρίξει ενώπιων της ανακρίτριας.\nΌπως αναφέρει το pelop.gr η ίδια αναμένεται να αποδείξει πως την ώρα που φέρεται να έδωσε στο παιδί τη θανατηφόρα ουσία δεν βρισκόταν στο δωμάτιο του νοσοκομείου.\nΗ Ρούλα Πισπιρίγκου είναι σε θέση όπως αναφέρει η ίδια πηγή να παρουσιάσει στοιχεία που αντικρούουν τα όσα αναφέρονται στη δικογραφία ως προς τους χρόνους χορήγησης της ουσίας, την παρουσία της και τον θάνατο της Τζωρτζίνας.\nΣύμφωνα με τη δικογραφία ο θάνατος της 9χρονης επιβεβαιώθηκε στις 15.50, η κεταμίνη που της χορηγήθηκε σκότωσε το παιδί σε διάσημα 20 λεπτών, 15.35 χτύπησε ο απινιδωτής. Το επίμαχο χρονικό διάστημα που η Τζωρτζίνα έδινε μάχη για να κρατηθεί στη ζωή, η Ρούλα Πισπιρίγκου φέρεται βρίσκεται εκτός του θαλάμου από τις 2.30.\nΟ βασικός ισχυρισμός της επισημαίνει καλά πληροφορημένη πηγή στο pelop.gr, βασίζεται στα όσα αναφέρονται και έχουν κατατεθεί από το νοσοκομείο και συμπεριλαμβάνονται στη δικογραφία και στο πως είναι δυνατόν ενώ απουσίαζε να χορήγησε τη θανατηφόρα δόση και να προγραμμάτισε να «δράσει» μια ώρα και 20 λεπτά, επιφέροντας το τέλος της 9χρονης.


Eurohoops Summer Camp 2018: Εμπειρία ζωής με Αντετοκούνμπο! (video+pics) | Eurohoops\nEurohoops Summer Camp 2018: Εμπειρία ζωής με Αντετοκούνμπο! (video+pics)\nΟι διαδοχικές εκπλήξεις έχουν ενθουσιάσει τους νεαρούς αθλητές του Camp, οι οποίοι ανυπομονούν για την τέταρτη περίοδο (09/07-13/07) στο Eurohoops Dome (Ευρώτα 24, Κηφισιά).\nΤο καλοκαίρι του 2018 θα μείνει αξέχαστο στα παιδιά που επιλέγουν να το περάσουν μαθαίνοντας τα μυστικά του basketball και κάνοντας νέους φίλους στο Summer Camp, που διοργανώνει η Eurohoops Academy Εξέλιξις Α.Σ..\nΟι διευθυντές της Ακαδημίας Δημήτρης Διαμαντίδης και Θοδωρής Παπαλουκάς ετοιμάζουν διαρκώς εκπλήξεις στους νεαρούς αθλητές, οι οποίοι φεύγουν από τo γήπεδο έχοντας ένα τεράστιο χαμόγελο ζωγραφισμένο στα πρόσωπά τους. Όπως ακριβώς συνέβη την Παρασκευή (06/07) το μεσημέρι, όταν τα παιδιά επισκέφθηκε στο υπερσύγχρονο Eurohoops Dome ο super star του NBA Γιάννης Αντετοκούνμπο!\nΟ – κυριολεκτικά και μεταφορικά – τεράστιος Γιάννης Αντετοκούνμπο “μάγεψε” τα πιτσιρίκια με τον τρόπο που τα αντιμετώπισε κι εκείνα από την πλευρά τους δεν άφησαν ούτε στιγμή μαζί του να πάει χαμένη, μόλις συνειδητοποίησαν τι συμβαίνει.\n“Τι κάνατε σήμερα στο Camp;” ρώτησε ο Greek Freak. “Φάγαμε” απάντησαν οι μικρότεροι, οι οποίοι έχουν λατρέψει τα θρεπτικά ελαφριά γεύματα που τους προσφέρονται. “Εξασκήσαμε τη ντρίμπλα μας” προσέθεσαν οι μεγαλύτεροι, οι οποίοι ενδιαφέρονται κυρίως για την ανάπτυξη των δεξιοτήτων τους.\nΑυτό ήταν. Ο Γιάννης Αντετοκούνμπο “ξεκλείδωσε” τα παιδιά, τα έβαλε σε… ρυθμό κι άρχισε το παιχνίδι μαζί τους. “Μήπως θέλετε να μου κάνετε καμιά ερώτηση για κανέναν παίκτη του NBA, για κανέναν παιχταρά;” ρώτησε με μετριοφροσύνη ο Greek Freak κι έσπευσε να προσθέσει: “Όχι για μένα”. Τα πιτσιρίκια άρχισαν να κοιτάζονται.\n“Σκέπτεσαι να αλλάξεις ομάδα;” ρώτησε ένας νεαρός. “Να αλλάξω ομάδα και να πάω που; Στην Ευρώπη; Στην Αμερική; Για τα επόμενα τρία χρόνια έχω συμβόλαιο με τους Μιλγουόκι Μπακς. Μετά βλέπουμε” απάντησε ο Γιάννης Αντετοκούνμπο.\nΟ Θοδωρής Παπαλουκάς άρπαξε την ευκαιρία κι εξήγησε με τον δικό του τρόπο στα παιδιά ποιον είχαν μπροστά τους, λέγοντας: “ Το πιο εύκολο που θα μπορούσε να κάνει ο Γιάννης θα ήταν να έχει πάει σε μια άλλη ομάδα. Σε μικρή ομάδα είναι δύσκολο. Όμως, από τον Γιάννη θα ζήσουμε ωραία πράγματα. Αυτή είναι η μαγκιά του. Εκτιμά πράγματα και το δείχνει πρακτικά, όχι θεωρητικά. Είναι ξεχωριστός άνθρωπος κι εκτός γηπέδου. Δεν έχω δει άνθρωπο να είναι τόσο συγκεντρωμένος στην προπόνηση. Αγαπάει το basketball όπως εσείς, σαν παιδί. Ο ίδιος δεν τα λέει για τον εαυτό του. Είναι μετριόφρων. Εγώ που είμαι… μεγάλος με άσπρα μαλλιά τα λέω. Είστε ευλογημένοι που τον έχετε εδώ μπροστά σας. Ό, τι μπορείτε να πάρετε από αυτόν εντός κι εκτός γηπέδου, να το πάρετε”.\nΟ Greek Freak μίλησε και για το κάρφωμα της χρονιάς, το… “Άγαλμα της Ελευθερίας”. “Το κάνατε επίτηδες ή, έτσι σας βγήκε;” ήταν η ερώτηση για το κάρφωμα που πραγματοποίησε ο Γιάννης Αντετοκούνμπο σε αιφνιδιασμό, πηδώντας πάνω από τον Τιμ Χάρνταγουεϊ Τζούνιορ των Νικς. “Πήρα φόρα, πήδηξα κι όταν προσγειώθηκα ένιωσα κάτι στο πόδι. «Τον πήδηξα από πάνω τώρα;» ρώτησα. Όταν είδα τους συμπαίκτες μου να έχουν τρελαθεί στον πάγκο, κατάλαβα”.\nΟι στιγμές με τον Greek Freak ήταν αφάνταστες για τους νεαρούς αθλητές. Τα πιτσιρίκια απόλαυσαν τις φωτογραφίες τους με τον Αντετοκούνμπο, εντυπωσιάστηκαν όταν έκατσαν δίπλα του και γέλασαν με το αποτέλεσμα όταν σκέφτηκαν να συγκρίνουν την παλάμη τους με τη δική του. Στο τέλος τα παιδιά καμάρωσαν αληθινά δείχνοντας στους γονείς τους τα αυτόγραφα που τους έδωσε ο Γιάννης, υπογράφοντας υπομονετικά από τα καπελάκια και τα μπλουζάκια του Summer Camp, μέχρι τις αθλητικές τους τσάντες.\nΉταν μία τεράστια έκπληξη στο Summer Camp 2018 με την υπογραφή της Eurohoops Academy Εξέλιξις Α.Σ.. Έρχονται κι άλλες!\nΠληροφορίες: 6983036590 και 6971671114\nΔείτε εδώ περισσότερα για το Eurohoops Summer Camp 2018\nΠιτίνο: Θέλει να αγοράσει την Ορτέζ με πρώην NBAer!\nΜάλαγα: Ανακοίνωσε επίσημα τον Κατσικάρη (photo)\nTurkish Airlines Euroleague- 13:11\nΜποντιρόγκα & Ρέμπρατσα για Κάτας: “Μπορεί να οδηγήσει τον Παναθηναϊκό εκεί που ανήκει”\nTurkish Airlines Euroleague- 12:39\nΡεάλ Μαδρίτης: Υποψήφιος αντικαταστάτης του Κάρολ ο Τζόρνταν Λόιντ (video)\nΧρυσοχοΐδης: “Το 2021 η Αστυνομία αλλάζει εποχή – Θα εξαντλήσουμε τα περιθώρια συνεννόησης”\nTurkish Airlines Euroleague- 11:13\nΑμπρίνες: “Όνειρο που γίνεται πραγματικότητα τo ότι επέστρεψα στο μπάσκετ και στην Μπαρτσελόνα” (video)\nΣτοίχημα: Πολλές και σημαντικές απουσίες στο ΟΑΚΑ\nNBA news- 09:27\nΚλιντ Καπέλα: ΚΥΡΙΑΡΧΗΣΕ στην ρακέτα και ισοφάρισε επίδοση του Σακίλ από το 2004 (video-photo)\nTurkish Airlines Euroleague- 08:33\nΠαναθηναϊκός – Χίμκι: Με γεμάτο απουσιολόγιο και… “σύμμαχο” την παράδοση υποδέχεται τους Ρώσους\nNBA news- 08:16\nΟρλάντο Μάτζικ: Το “τρελό” buzzer beater του Κόουλ Άντονι που “σκότωσε” τους Τίμπεργουλβς! (video)\nΚορωνοϊός: Με περιορισμούς η μετακίνηση από νομό σε νομό – Αντίστροφα μετρούν για το άνοιγμα Λύκεια & Γυμνάσια (video)\nΜπακς: Αναβλήθηκε το παιχνίδι με τους Ουίζαρντς (photo)\nΛούκα Ντόντσιτς: Συνεχίζει να “γράφει” ιστορία στο NBA! (video)


Ασφαλιστικές εισφορές: Οι έξι νέες κλάσεις και οι ανατροπές - ΔΙΚΤΥΟ ΕΚΠΑΙΔΕΥΤΙΚΗΣ ΕΝΗΜΕΡΩΣΗΣ dictyo.gr\nΠαρασκευή, 15 Νοεμβρίου 2019 09:33\nΔείτε ποιες είναι οι αλλαγές που έρχονται από την αρχή της χρονιάς στις ασφαλιστικές εισφορές με ελεύθερη επιλογή από τον ασφαλισμένο. Ποιες είναι οι έξι νέες κλάσεις και πόσα χρήματα θα πληρώνουν οι ελεύθεροι επαγγελματίες. Πώς βγαίνει η σύνταξη.\nΟι ασφαλιστικές εισφορές αλλάζουν και επανέρχονται οι κλάσεις από το 2020 και μετά για τους περίπου 1.400.000 ελεύθερους επαγγελματίες, αυτοαπασχολούμενους και αγρότες.\nΤο νέο σύστημα προβλέπει ότι ο ασφαλισμένος θα επιλέγει ελεύθερα την κλάση που θα υπάγεται και τα λεφτά που θα πληρώνει.\nΜε το νέο σύστημα έρχονται αυξήσεις 50 ευρώ το μήνα για όσους έχουν σήμερα χαμηλά εισοδήματα και πληρώνουν την κατώτατη εισφορά.\nΣήμερα η κατώτατη εισφορά είναι στα 185 ευρώ και με το νέο σύστημα θα πάει από 210 ευρώ έως 230 ευρώ.\nΣτις επόμενες κατηγορίες οι ασφαλιστικές κλάσεις θα έχουν μια «λογική προσαύξηση», που θα κυμαίνεται από 50 έως 100 ευρώ. ∆ηλαδή κάθε επόμενη κατηγορία, μετά την πρώτη και ελάχιστη, θα διαμορφώνεται σε σταθερό ποσό, προσαυξημένο σε σύγκριση με την αμέσως προηγούμενη, αρχικά κατά 50 ευρώ και στις τελευταίες κλίμακες κατά 100 ευρώ.\nΚάθε ποσό εισφορών θα αντιστοιχίζεται με συγκεκριμένο συντάξιμο εισόδημα, «δείχνοντας» διαφορετικό ποσό σύνταξης στο τέλος του εργασιακού βίου. Οι επαγγελματίες θα επιλέγουν οι ίδιοι ασφαλιστική κατηγορία, ενώ θα μπορούν να αλλάζουν ασφαλιστική κατηγορία αναλόγως των ετήσιων εισοδημάτων τους.\nΕνδέχεται να υπάρχει μία ακόμη κλάση για τους νέους ασφαλισμένους στα 195 ευρώ για ορισμένο χρονικό διάστημα.\nΣτην πρώτη υποχρεωτική κατηγορία, κατώτερη ασφαλιστική εισφορά για κλάδο σύνταξης και ασθενείας θα ανέρχεται σε 210 έως 230 ευρώ το μήνα.\nΠώς βγαίνει η σύνταξη για παροχή 40 ετών\nΜε την κατώτερη κατηγορία (230 ευρώ) και 40 έτη ασφάλισης, σύνταξη: 804 ευρώ μεικτά\nΜε την δεύτερη κατηγορία (250 ευρώ) και 40 έτη ασφάλισης, σύνταξη: 844 ευρώ μεικτά\nΜε την τρίτη κατηγορία (300 ευρώ) και 40 έτη ασφάλισης, σύνταξη: 940ευρώ μεικτά\nΜε την τέταρτη κατηγορία (350 ευρώ) και 40 έτη ασφάλισης, σύνταξη:1.035 ευρώ μεικτά\nΜε την πέμπτη κατηγορία (430 ευρώ) και 40 έτη ασφάλισης, σύνταξη:1.160 ευρώ μεικτά\nΜε την έκτη κατηγορία (530 ευρώ) και 40 έτη ασφάλισης, σύνταξη: 1.330 ευρώ μεικτά\nΔιαβάστηκε 252 φορές\tΤελευταία τροποποίηση στις Παρασκευή, 15 Νοεμβρίου 2019 09:35\nΠερισσότερα σε αυτή την κατηγορία: « ΕΙΔΙΚΗ ΑΓΩΓΗ: Τροπολογία για τα τμήματα ένταξης\tΠροσλήψεις αναπληρωτών 2019: Πότε αναμένονται νέες προσλήψεις »


Απόλυτη κυριαρχία ΝΔ και Μητσοτάκη δείχνει η δημοσκόπηση της Opinion Poll - Τα μεγάλα ποιοτικά ατού της κυβέρνησης\nΑπόλυτη κυριαρχία ΝΔ και Μητσοτάκη δείχνει η δημοσκόπηση της Opinion Poll – Τα μεγάλα ποιοτικά ατού της κυβέρνησης\nΜεγάλο το προβάδισμα του Κυριάκου Μητσοτάκη έναντι του Αλέξη Τσίπρα στην καταλληλότητα για Πρωθυπουργός με 52% έναντι 18.5%(διαφορά 33.5%). Στην κοινωνία φαίνεται να κυριαρχεί η άποψη ότι έστω με μικρή διαφορά η χώρα κινείται στην σωστή κατεύθυνση. Η ικανοποίηση από τον τρόπο διαχείρισης της πανδημίας από την Κυβέρνηση φτάνει στο 51% έναντι ενός 48% που έχει διαφορετική άποψη.\nΤα «ισχυρά όπλα» της κυβέρνησης\nΗ προσπάθεια ψηφιοποίησης του Κράτους και η διαχείριση της εξωτερικής πολιτικής των ελληνοτουρκικών σχέσεων φαίνεται να είναι ισχυρά χαρτιά για την Κυβέρνηση, οι τομείς όπου βρίσκονται οι πιο υψηλές επιδόσεις.\nΕιδικότερα, η έρευνα πραγματοποιήθηκε από τις 19/4 έως και τις 24/4. Έπιασε επομένως τις κατ’ αρχήν αντιδράσεις από το διάγγελμα του Πρωθυπουργού για τον οδικό χάρτη ανοίγματος επαγγελματικών- κοινωνικών δραστηριοτήτων, την εξαγγελία των οικονομικών μέτρων και σίγουρα τον απόηχο του ανοίγματος λιανεμπορίου και δηλώσεων Δένδια στην Τουρκία μαζί με την επίδραση κι άλλων πολιτικών εξελίξεων.\nΔιαφαίνεται μια οριακή βελτίωση της περιρρέουσας ατμόσφαιρας, του κλίματος λόγω των μέτρων ανοίγματος, μια σταθερή, σταδιακή μετατόπιση της ανησυχίας στις οικονομικές παρενέργειες της πανδημίας την στιγμή που ο εμβολιασμός και τα self tests γίνονται αποδεκτά ως οι μόνοι τρόποι μείωσης της διασποράς και αντιμετώπισης της πανδημίας. Μέσα σ΄αυτό το κλίμα ενισχύεται η αποδοχή του Κυριάκου Μητσοτάκη ως Πρωθυπουργού και η διαφορά Ν.Δ – ΣΥΡΙΖΑ στην πρόθεση ψήφου εντοπίζεται στο επίπεδο του 16%, κατά 1.4% μειωμένη από τις 2 Μαρτίου οπότε και δημοσιεύτηκε η προηγούμενη έρευνα της OPINION POLL.\nΠιο αναλυτικά τα συμπεράσματα από τα ευρήματα της έρευνας είναι:\nΚυριαρχεί έστω με μικρή διαφορά η άποψη ότι η χώρα κινείται στην σωστή κατεύθυνση\nΤην άποψη αυτή υιοθετεί το 47% έναντι του 42% που διατυπώνει αντίθετη άποψη. Στο τέλος Φεβρουαρίου- αρχές Μαρτίου το 50% είχε την άποψη ότι η χώρα κινείται στην λάθος κατεύθυνση. Η μείωση από 50% σε 42% είναι σημαντική αν και τροφοδότησε αυτούς που δεν απάντησαν, που ήταν επιφυλακτικοί να απαντήσουν, αλλάζοντας το ισοζύγιο.\nΜε μεγαλύτερα ποσοστά μια πιο θετική άποψη έχει το 54.1% των 65+, το 77.3% των ψηφοφόρων της Ν.Δ και το 66.1% του ΚΙΝΑΛ, ΤΟ 81.4% όσων αυτο καθορίζονται κεντροδεξιοί. Τα μικρότερα ποσοστά σημειώνονται στην ηλικιακή κατηγορία 17-35 με 22.4%, σε όσους αυτοκαθορίζονται αριστεροί με 10.8%.\nΤην ίδια περίοδο κυριαρχεί η ανησυχία , το άγχος με 42.8%, ωστόσο η αισιοδοξία πρώτη φορά εμφανίζεται δεύτερη στις επιλογές με 22.2%, ενώ ακολουθούν ο θυμός με 19.2%, η απαισιοδοξία με 17.9%, η ελπίδα με 15.8% και ο φόβος με 13.3%. Οπωσδήποτε κυριαρχούν αρνητικά συναισθήματα, αλλά διαφαίνεται μια σχετικά μεγαλύτερη αισιοδοξία και ελπίδα.\nΑποδοχή self tests και εμβολιασμού\nΣημαντική αποδοχή έχει το μέτρο της σταδιακά καθολικής εφαρμογής των self tests, όπως και αξιοσημείωτη είναι η ικανοποίηση από την οργάνωση και τους ρυθμούς εμβολιασμού με ποσοστά 67.4% και 62.2% αντίστοιχα\nΤο 50.3% τάσσεται υπέρ των μέτρων σταδιακού ανοίγματος, με το 47.6% να έχει επιφυλακτική έως και αρνητική άποψη\nΤο 42.9% είναι ικανοποιημένοι από τα μέτρα που πήρε η Κυβέρνηση για την ενίσχυση του Ε.Σ.Υ, με το 51.4% να έχει αντίθετη άποψη\nΤο 70% τάσσεται υπέρ του υποχρεωτικού εμβολιασμού Νοσοκομειακών και άλλων ευαίσθητων κατηγοριών εργαζομένων, με την άποψη αυτή να είναι πλειοψηφική σ΄όλα τα κόμματα ( Ν.Δ 85/2%, ΣΥΡΙΖΑ 66.9%, ΚΙΝΑΛ 85.5%, Κ.Κ.Ε 73.2%, ΕΛΛΗΝΙΚΗ ΛΥΣΗ 51.7%, ΜΕΡΑ 25 64%)\nΤο 37% δηλώνει αισιόδοξο ότι στο επόμενο διάστημα μέσα στο 2021 θα υπάρχει βελτίωση της Οικονομίας, της κατάστασης Επιχειρήσεων και εργαζομένων. Είναι φανερό ότι παράλληλα με την ανησυχία για την πορεία της πανδημίας, υπάρχει ισχυρή ανησυχία για την πορεία των Οικονομικών της χώρας, αλλά και του κάθε νοικοκυριού. Είναι εντυπωσιακό ότι αισιοδοξία εκφράζει το 27.3% των νεων 17-35, όταν την ίδια στιγμή αυτή φτάνει στο 41.6% στους άνω των 65.\nΗ ικανοποίηση από τον τρόπο διαχείρισης της πανδημίας από την Κυβέρνηση φτάνει στο 51% έναντι ενός 48% που έχει διαφορετική άποψη. Ικανοποίηση εξέφραζε το 53% ενάμιση μήνα πριν. Υπάρχει δηλαδή μια μείωση της ικανοποίησης κατά 2%. Θετική άποψη έχει το 82.5% της Ν.Δ, το 69.4% του ΚΙΝΑΛ, αλλά και το 30% του ΣΥΡΙΖΑ, το 28.8% του Κ.Κ.Ε, το 46.6% της ΕΛΛΗΝΙΚΗΣ ΛΥΣΗΣ και το 22.2% του ΜΕΡΑ 25. Τεράστια απόσταση χωρίζει την άποψη των νέων 17-35 από τους 65+. Οι πρώτοι είναι ικανοποιημένοι κατά 27.9%, ενώ οι δεύτεροι κατά 69.4%\nΩστόσο, μόνο το 14% είναι ικανοποιημένο από την στάση, τον τρόπο αντιπολίτευσης και τις προτάσεις της για την πανδημία έναντι ενός 50%. Οι νέοι που εμφανίζονταν ικανοποιημένοι κατά 27.9% από την Κυβέρνηση, δηλώνουν μόνο κατά 9.5% ικανοποιημένοι από την αντιπολίτευση. Το ποσοστό ικανοποίησης είναι χαμηλό σ΄όλα τα κομματικά ακροατήρια ( 5% στην Ν.Δ, 31.1% στον ΣΥΡΙΖΑ, 12.7% στο ΚΙΝΑΛ, 20% στο Κ.Κ.Ε, 24.1% στην ΕΛΛΗΝΙΚΗ ΛΥΣΗ και 25.9% στο ΜΕΡΑ 25.\nΥπέρ της καθολικής ψήφου των αποδήμων\nΓια το μείζον θέμα των ψήφων των αποδήμων που είναι εγγεγραμένοι στους εκλογικούς καταλόγους, χωρίς προυποθεσεις ακομα και με επιστολική ψήφο που επανήλθε στον δημόσιο διάλογο, το 67% τάσσεται υπέρ. Τα μεγαλύτερα ποσοστά βρίσκονται στην Ν.Δ με 84.8% και στο ΚΙΝΑΛ με 82.6%. Ωστόσο αυτή η άποψη είναι πλειοψηφική σ΄όλα τα κόμματα πλην του ΜΕΡΑ 25. Στο ΣΥΡΙΖΑ με 49.2% έναντι 46.7% που έχει άλλη άποψη, στο Κ.Κ.Ε το 57.1% έναντι 38.1%, στην ΕΛΛΗΝΙΚΗ ΛΥΣΗ το 68.9% έναντι 31%, στο ΜΕΡΑ 25 με 45.% έναντι 53.9%.\nΙσχυρά χαρτιά ψηφιοποίηση και εξωτερική πολιτική\nΗ προσπάθεια ψηφιοποίησης του Κράτους και η διαχείριση της εξωτερικής πολιτικής των ελληνοτουρκικών σχέσεων φαίνεται να είναι ισχυρά χαρτιά για την Κυβέρνηση. Οι τομείς όπου βρίσκονται οι πιο υψηλές επιδόσεις.\nΗ προσπάθεια ψηφιοποίησης του Κράτους βρίσκεται σταθερά στην πρώτη θέση της αξιολόγησης Κυβερνητικών Πολιτικών και συγκεντρώνει την ικανοποίηση του 64.6% . Εκτινάσσεται η αποδοχή από τον τρόπο διαχείρισης των Ελληνοτουρκικών στο 64.7% από το 45.8% που βρισκόταν αρχές Μαρτίου. Πρόκειται για εμφανή επίδραση των δηλώσεων Δένδια και της μεγάλης αποδοχής που είχαν. Ακολουθεί η Πολιτική για την Υγεία με 49.3% και η διαχείριση της Οικονομίας με 40.1%.\nΠιο χαμηλά αξιολογούνται η Πολιτική για την τάξη και την ασφάλεια των πολιτών και την Παιδεία με ποσοστά ικανοποίησης 36.6% και 30.7% αντίστοιχα όταν πριν ενάμισυ μήνα ήταν 45.7% και 38.6%. Σημειώνεται ότι η ικανοποίηση από την Πολιτική για το Μεταναστευτικό ικανοποιεί πια το 37.9%, όταν είχε φτάσει σε επίπεδα και κάτω του 20% πριν μήνες.\nΑυξάνεται η ικανοποίηση για το κυβερνητικό έργο\nΗ ικανοποίηση από το συνολικό Κυβερνητικό έργο βρίσκεται στο 48% έναντι ενός 51% που έχει αντίθετη άποψη. Σημειώνουμε ότι το ποσοστό αυτό είναι το υψηλότερο για το 2021. Τον Ιανουάριο ήταν 45% έναντι 44%, τον Φεβρουάριο 42% έναντι 57% και αρχές Μαρτίου 47% έναντι 53%.\nΥψηλότερα ποσοστά συναντιούνται ανάμεσα στους ψηφοφόρους της Ν. Δ με 84.7% και του ΚΙΝΑΛ με 71.5% και στους άνω των 65 με 58.8%. Την ίδια στιγμή στους 17-35 ικανοποίηση δηλώνει το 27.9%, ενώ η ικανοποίηση στα άλλα κομματικά ακροατήρια είναι: ΣΥΡΙΖΑ 18.8%, Κ.Κ.Ε 24.4%, ΕΛΛΗΝΙΚΗ ΛΥΣΗ 46.4%, ΜΕΡΑ 25 11.1%\nΩστόσο, παράλληλα μόνο το 12% δηλώνει ικανοποιημένο από την αντιπολιτευτική τακτική του ΣΥΡΙΖΑ έναντι ενός 86%. Ακόμα και ανάμεσα στους ψηφοφόρους του ΣΥΡΙΖΑ μόνο το 31.4% δηλώνουν ικανοποιημένοι.\nΕπίσης το 20% εμφανίζεται να πιστεύει ότι αν είχαμε Κυβέρνηση ΣΥΡΙΖΑ θα πήγαιναν καλύτερα τα πράγματα, έναντι 74.6% που έχει αντίθετη άποψη. Μάλιστα μόλις το 36.6% των ψηφοφόρων του ΣΥΡΙΖΑ πιστεύει ότι τα πράγματα θα πήγαιναν καλύτερα με Κυβέρνηση ΣΥΡΙΖΑ.\nΜια παρατήρηση για τους νέους 17-35: Αναφέραμε ότι το 27.9% (αρκετά κάτω από το μέσο όρο) δηλώνουν ικανοποιημένοι από το συνολικό Κυβερνητικό έργο. Την ίδια στιγμή όμως το 23.8% εμφανίζεται να πιστεύει ότι με Κυβέρνηση του ΣΥΡΙΖΑ θα πήγαιναν καλύτερα τα πράγματα και πολύ χαμηλότερο ποσοστό είναι ικανοποιημένο με την αντιπολιτευτική του τακτική.\nΑπόλυτος κυρίαρχος ο Μητσοτάκης\nΟ Κυριάκος Μητσοτάκης επιβεβαιώνει την απόλυτη κυριαρχία του και μάλιστα ενισχύεται.\nΤο 61% δηλώνει ικανοποιημένο από την συνολική παρουσία και την δραστηριότητά του ως Πρωθυπουργός εμφανίζοντας άνοδο κατά 4% από τις αρχές Μαρτίου. Έχει διακομματική αποδοχή ( 81.6% στην Ν.Δ, 82.5% στο ΚΙΝΑΛ, 31.4% στο ΣΥΡΙΖΑ, 36.6% στο Κ.Κ.Ε, 70.4% στην ΕΛΛΗΝΙΚΗ ΛΥΣΗ, 22.4% στο ΜΕΡΑ 25) , με σημαντική αποδοχή σ΄όλες τις ηλικιακές κατηγορίες ακόμα και στους 17- 35 με 40% που είναι η χαμηλότερη επίδοσή του.\nΟ βασικός του αντίπαλος Αλέξης Τσίπρας συγκεντρώνει αποδοχή της τάξης του 28% στην ικανοποίηση της συνολικής του παρουσίας και δραστηριότητας ως Αρχηγού της Αξιωματικής Αντιπολίτευσης. Σημειώνεται, ότι το 34% των ψηφοφόρων του ΣΥΡΙΖΑ τον κρίνει αρνητικά.\nΩστόσο ο Κυριάκος Μητσοτάκης έχει επιπλέον μεγάλο προβάδισμα του Αλέξη Τσίπρα σε σειρά ποιοτικών χαρακτηριστικών. Έχει προβάδισμα με 55.9% έναντι 13.3% στο ερώτημα ποιος μπορεί να ανορθώσει την Οικονομία και να φέρει επενδύσεις. Προηγείται με 54.5% έναντι 17% στο ποιος είναι ικανός να διαχειρίζεται κρίσεις, 52% έναντι 15.7% στο ποιος έχει Σχέδιο για την χώρα και 46.1% έναντι 28% στο ποιος είναι πιο κοντά στις απόψεις των πολιτών.\nΩς φυσιολογικό αποτέλεσμα των ανωτέρω ευρημάτων έχει μεγάλο προβάδισμα του Αλέξη Τσίπρα στην καταλληλότητα για Πρωθυπουργός με 52% έναντι 18.5%(διαφορά 33.5%). Η διαφορά αυτή στις αρχές Μαρτίου ήταν 30% 9 47.8% έναντι 17.8%). Σημειώνεται ότι το 52% είναι η μεγαλύτερη επίδοση του Κυριάκου Μητσοτάκη το 2021. Επικρατεί σε όλα σχεδόν τα κομματικά ακροατήρια και σ όλες τις ηλικιακές ομάδες. Στο δε Κέντρο η δοαφορά είναι 68.3%- 6.3%\nΣτο +16% η διαφορά στην πρόθεση ψήφου\nΗ διαφορά στην Πρόθεση ψήφου Ν.Δ –ΣΥΡΙΖΑ είναι 36.2% έναντι 20.2%, δηλαδή 16%. Η διαφορά είναι μικρότερη κατά 1.4% από τις αρχές Μαρτίου. Σ΄αυτό το διάστημα μέχρι σήμερα η Ν.Δ εμφανίζεται να χάνει 1.6%, ενώ ο ΣΥΡΙΖΑ να κερδίζει μόλις 0.2%\nΌλα τα άλλα κόμματα εμφανίζουν οριακές μειώσεις. Σημειώνουμε ότι το ΚΙΝΑΛ έχει την χαμηλότερη επίδοση από τον Σεπτέμβριο του 2020, το Κ.Κ.Ε από τον Ιανουάριο του 2020. Επομένως οι φθορές της Ν.Δ δεν οδεύουν ουσιαστικά πουθενά και είναι η βασική πηγή αύξησης των αναποφάσιστων.\nΠροηγούμενο άρθροΗ πρώτη υπερ-πανσέληνος για φέτος\nΔραματική ήττα των Χριστιανοδημοκρατών στη Γερμανία. Κερδισμένοι SPD και πράσινοι. Ποια θα είναι η επόμενη κυβέρνηση : Συνασπισμός «Τζαμάϊκά» ή συνασπισμός «Φωτεινός Σηματοδότης»;\nΓιατί ο Μητσοτάκης έδωσε άφεση αμαρτιών στον Ελπιδοφόρο. Το παρασκήνιο της συνάντησης με τον Αρχιεπίσκοπο Αμερικής\nΚοροναϊός : 1.853 νέα κρούσματα και 16 θάνατοι. Στους 333 οι διασωληνωμένοι. Παραμένει υψηλό το ιικό φορτίο στη Θεσσαλονίκη


ΑΠΙΣΤΕΥΤΗ ΑΠΟΚΑΛΥΨΗ ΑΠΟ ΤΗΝ ΒΑΛΕΡΙΑ ΚΟΥΡΟΥΠΗ: «ΔΕΧΤΗΚΑ ΣΕΞΟΥΑΛΙΚΗ ΠΑΡΕΝΟΧΛΗΣΗ ΑΠΟ ΚΑΘΗΓΗΤΗ ΜΟΥ»\nΑρχική σελίδα Celebrities Απίστευτη αποκάλυψη από την Βαλέρια Κουρούπη: «Δέχτηκα σεξουαλική παρενόχληση από καθηγητή μου»\nΗ Βαλέρια Κουρούπη έκανε μια αποκάλυψη για τα σχολικά της χρόνια.\nΗ ηθοποιός μίλησε στην εκπομπή «Φτιάξε καφέ να στα πω» και αναφέρθηκε στην εποχή που πήγαινε στο Γυμνάσιο και ένας καθηγητής της την είχε παρενοχλήσει σεξουαλικά.\n«Ήμουν στο γυμνάσιο και αυτό για το γυμνάσιο ήταν σεξουαλική παρενόχληση και τα έκανε αμέσως λαμπόγυαλο, έγινε χαμός. Με σκοπό να πάρω και εγώ αποβολές μετά βρήκανε την λύση μετά διώξανε τον άνθρωπο. Ζήτησα το δίκαιο στον καθηγητή μου και έγινε χαμός. Πέφτανε θρανία μέσα στην τάξη και τέτοια για αυτό σου λέω. Έπρεπε να το κάνω πιο σωστά να πάω πρώτα στον γυμνασιάρχη μου».


Γενικά | FOSSCOMM 2014\nΗ Λαμία είναι πόλη της Στερεάς Ελλάδας , πρωτεύουσα της Περιφέρειας Στερεάς Ελλάδας, με 70.000 κατοίκους περίπου. Βρίσκεται ανάμεσα σε δύο λόφους στους νοτιοανατολικούς πρόποδες του όρους Όθρυς και εκτείνεται στην πεδιάδα προς τα νότια. Σε απόσταση 6 χλμ απλώνεται ο Μαλιακός κόλπος όπου βρίσκεται η Στυλίδα και η Αγία Μαρίνα ενώ σε απόσταση 4 χλμ νότια περνά ο Σπερχειός ποταμός . Στα ΒΔ βρίσκεται ο Όσιος Λουκάς, στη θέση αρχαίου Ναού , σε υψηλό και απότομο βράχο . ΒΑ από την πόλη υψώνεται η αρχαία Ακρόπολη με τείχη από λαξευμένους ογκόλιθους (6ος αιώνας π.χ.) και με πολυγωνικά τείχη του 5ου αιώνα π.χ. Επισκευάστηκε και τροποποιήθηκε την εποχή της Φραγκοκρατίας και ύστερα από τους Τούρκους .\nΗ Λαμία είναι συγκοινωνιακός κόμβος στο κέντρο εύφορης αγροτικής και κτηνοτροφικής περιοχής και αναπτύχθηκε δημογραφικά πολύ γρήγορα μέσα στην εικοσαετία 1951-1971 όποτε και ο πληθυσμός της διπλασιάστηκε. Την ανάπτυξη ευνόησε η θέση της και η εγκατάσταση νέων Βιομηχανιών κοντά στην σιδηροδρομική γραμμή και την Εθνική Οδό. Δημιουργήθηκαν Μηχανουργεία, Υφαντήρια, Αλευρόμυλοι, Ρυζόμυλοι, Εργοστάσια Ζυμαρικών και Ελαιοτριβεία. Το απαραίτητο εργατικό προσωπικό εξασφαλίζεται από τα γειτονικά κέντρα. Εκτός από τις Διοικητικές και οικονομικές υπηρεσίες είναι έδρα της Ιεράς Μητρόπολης Φθιώτιδας και διαθέτει Ιερατική Σχολή, Βιβλιοθήκη, Δημοτικό Θέατρο, Τουριστικό Κέντρο, τρεις Αίθουσες Κινηματογράφου, ένα θερινό Κινηματογράφο και πολλά μέρη για διασκέδαση και ψυχαγωγία. Επίσης διαθέτει σύγχρονο κλειστό Γυμναστήριο 3500 θεατών καθώς και Γήπεδο Ποδοσφαίρου. Τέλος αποτελεί Έδρα του ΤΕΙ Στερεάς Ελλάδας το οποίο έχει τα 5 τμήματά του στην πόλη ενώ λειτουργούν και δύο τμήματα του Πανεπιστημίου Θεσσαλίας\nΤο Τ.Ε.Ι. Στερεάς Ελλάδας\nΤο Τεχνολογικό Εκπαιδευτικό Ίδρυμα (Τ.Ε.Ι.) Στερεάς Ελλάδας είναι ένα από τα 36 Α.Ε.Ι. της χώρας. Ιδρύθηκε το 2013 με το Π.Δ. 100/5-6-13, ως διάδοχο ίδρυμα των ΤΕΙ Λαμίας και Χαλκίδας και σύμφωνα με το Ν. 1404/83 είναι ένα ανεξάρτητο και πλήρως αυτοδιοικούμενο Ν.Π.Δ.Δ.\nΠριν την αυτοδύναμη λειτουργία του ως Τ.Ε.Ι. Λαμίας, αποτελούσε Παράρτημα του Τ.Ε.Ι. Λάρισας με τα Τμήματα Ηλεκτρολογίας, Ηλεκτρονικής και Νοσηλευτικής, ενώ το Παράρτημα του Καρπενησίου ανήκε στο Τ.Ε.Ι. Μεσολογγίου. Το 1994, με την ίδρυση του ΤΕΙ Λαμίας, ιδρύθηκε και το Τμήμα Φυσικοθεραπείας, στη συνέχεια ιδρύθηκαν το Τμήμα Τουριστικών Επιχειρήσεων στο Παράρτημα της Άμφισσας (Π.Δ. 147/26-05-1998) και το Τμήμα Πληροφορικής και Τεχνολογίας Υπολογιστών (Π.Δ. 200/06-09-1999). Το 2008 το Παράρτημα της Άμφισσας ξεκινά τη λειτουργία του ως τμήμα Εμπορίας και Διαφήμισης. Τον Ιούνιο του 2013, το Ίδρυμα παίρνει τη Σημερινή του μορφή που περιλαμβάνει 15 τμήματα σε Λαμία/Χαλκίδα/Θήβα/Άμφισσα και Καρπενήσι.\nΤο Τ.Ε.Ι. Στερεάς Ελλάδας, με έδρα την πόλη της Λαμίας, έχει το πλεονέκτημα να βρίσκεται στο κέντρο της χώρας, και συνεπώς την δυνατότητα προσέλκυσης φοιτητών απ΄ όλη την Ελληνική Επικράτεια. Ταυτόχρονα, η επικοινωνία με τα μεγάλα αστικά κέντρα είναι εφικτή και η ανταλλαγή πληροφοριών και τεχνογνωσίας ιδιαίτερα σημαντική. Αξίζει να σημειωθεί ότι το Τ.Ε.Ι. Στερεάς Ελλάδας είναι το μόνο Τριτοβάθμιο Εκπαιδευτικό Ίδρυμα στην ευρύτερη περιοχή της κεντρικής Ελλάδας και αποτελείται από 4 Σχολές (Σ.ΤΕ.Γ.ΤΕ.ΤΡΟΔ, Σ.Δ.Ο. Σ.Τ.ΕΦ. και Σ.Ε.Υ.Π.), 3 παραρτήματα (Καρπενησίου, Θήβας και Άμφισσας) και έχει συνολικά 15 τμήματα:\nΤμήμα Δασοπονίας & Διαχείρισης Φυσικού Περιβάλλοντος – Καρπενήσι\nΤμήμα Διοίκησης Συστημάτων Εφοδιασμού – Θήβα\nΤμήμα Διοίκησης Επιχειρήσεων (Σε μεταβατικότητα) – Χαλκίδα\nΤμήμα Εμπορίας και Διαφήμισης (Σε μεταβατικότητα) – Άμφισσα\nΤμήμα Λογιστικής και Χρηματοοικονομικής – Χαλκίδα\nΤμήμα Ηλεκτρονικών Μηχανικών Τ.Ε. – Λαμία\nΤμήμα Ηλεκτρολόγων Μηχανικών Τ.Ε. – Χαλκίδα\nΤμήμα Ηλεκτρολογίας (Συγχωνεύθηκε) – Λαμία\nΤμήμα Μηχανικών Πληροφορικής Τ.Ε. – Λαμία\nΤμήμα Μηχανικών Αυτοματισμού Τ.Ε. – Χαλκίδα\nΤμήμα Μηχανολόγων Μηχανικών Τ.Ε. – Χαλκίδα\nΤμήμα Φυσικοθεραπείας – Λαμία\nΤμήμα Νοσηλευτικής – Λαμία


Διδυμότειχο Forum: Super αποτοξινωτικό ρόφημα 5 βοτάνων που διώχνει τις κατακρατήσεις και αδυνατίζει! (1/1)\nΕίστε εδώ:ΑρχικήΦόρουμΑρχική ForumΓΕΥΣΕΙΣ ΚΑΙ ΣΠΙΤΙΠοτά και ροφήματαSuper αποτοξινωτικό ρόφημα 5 βοτάνων που διώχνει τις κατακρατήσεις και αδυνατίζει!Διδυμότειχο Forum: Super αποτοξινωτικό ρόφημα 5 βοτάνων που διώχνει τις κατακρατήσεις και αδυνατίζει! (1/1)\nSuper αποτοξινωτικό ρόφημα 5 βοτάνων που διώχνει τις κατακρατήσεις και αδυνατίζει!\nΘΕΜΑ: Super αποτοξινωτικό ρόφημα 5 βοτάνων που διώχνει τις κατακρατήσεις και αδυνατίζει!\nSuper αποτοξινωτικό ρόφημα 5 βοτάνων που διώχνει τις κατακρατήσεις και αδυνατίζει!\t4 Χρόνια 8 Μήνες πριν\t#24485\nΤο μαγικό τσάι από πέντε βότανα που επιταχύνει τις καύσεις του οργανισμού και αδυνατίζει!\nΌταν μπαίνει μια καινούρια εποχή πάντα μιας πιάνει μια ανησυχία για την εμφάνισή μας! Θέλουμε να χάσουμε τα περιττά κιλά για να ανανεώσουμε την γκαρνταρόμπα μας χωρίς να μας περιορίζουν… οι extra πόντοι σε κοιλιά και περιφέρεια! Aυτό το τσάι που σου προτείνουμε περιλαμβάνει πράσινο τσάι, λουΐζα, ιβίσκο, τσουκνίδα και καλέντουλα και σε συνδυασμό με μια ισορροπημένη διατροφή θα σου προσφέρει σύντομα το ποθητό αποτέλεσμα!


Τσέσκυ Κρούμλοβ. "Cesky Krumlov" Τσεχία. ~ easy-airtickets.gr | Φθηνά Αεροπορικά εισιτήρια ~ Προσφορές!\nΤσέσκυ Κρούμλοβ. "Cesky Krumlov" Τσεχία.\nΈνα από τα παλαιότερα χωριά αλλά και δεύτερος πιο δημοφιλής προορισμός της Τσεχίας! Αυτή η γοητευτική πόλη της Νότιας Βοημίας βρίσκεται σε απόσταση 180 χιλιομέτρων από τη Πράγα.\nΕίναι μία από της ελάχιστες που έχουν διατηρήσει ακόμα τη μεσαιωνική τους φύση. Το ΤΣΕΣΚΥ ΚΡΟΥΜΛΟΒ "Cesky Krumlov" ckrumlov βρίσκεται σε μια μεγάλη αλλά και πολύ συμαντική κοιλάδα.\nΜια κοιλάδα στη νότια Βοημία, νότια του δάσους Blansko που και κυκλωμένο από τον ποταμό Vltava.\nΤο χωριό εκτείνεται γύρω από το γοτθικό κάστρο του 13ου αιώνα, των Λόρδων του Krumlov, το οποία διαθέτει 40 κτήρια και παλάτια, κήπους και πυργίσκους και σήμερα είναι μια σημαντική τοποθεσία για τις τέχνες.\nΣτα πλακόστρωτα σοκάκια της παλιάς πόλης του Cesky Krumlov, θα δείτε γοτθικά, μπαρόκ και αναγεννησιακά κτήρια που στεγάζουν γκαλερί, καφέ και γραφικά ξενοδοχεία. Ένας από τους καλύτερους τρόπους για να γνωρίσετε την πόλη είναι να κάνετε μια βόλτα με μια ξύλινη σχεδία στον ποταμό Vltava.\nΣτην μεσαιωνική πόλη του Κρούμλοβ πραγματοποιείται κάθε Ιούνιο το Διεθνές Φεστιβάλ Μουσικής, όπως και το Φεστιβάλ Αναγεννησιακής Μουσικής.\nΣτους κήπους του κάστρου λαμβάνουν χώρα θεατρικές παραστάσεις, ενώ το Φεστιβάλ του Πενταπέταλου Ρόδου προσελκύει πολλούς τουρίστες.\nΤο Τσέσκυ Κρούμλοβ βρίσκεται 180 χμ περίπου νότια της Πράγας.\nΗ διαδρομή περνάει από την εξοχή της ανατολικής Βοημίας, από γραφικά χωριά και λίμνες και καταλήγει στη Νότια Τσεχία κοντά στα σύνορα με την Αυστρία.\nΜε λεωφορείο από τους σταθμούς Florenc (Κεντρικός Σταθμός Λεωφορείων Πράγας) – δύο ώρες και 30 λεπτά. Με τρένο από Hlavni Nadrazi (κεντρικός σιδηροδρομικός σταθμός Πράγας) βρίσκεται σχεδόν στο κέντρο της Πράγας και μόλις 5 λεπτά περπάτημα από την Κεντρική Πλατειά (Wenceslas Square) - τρεις με τέσσερις ώρες. Αλλάζετε στο Τσέσκε Μπουντεγιόβιτσε (České Budějovice).\nΑπόσταση: πάνω από 180 χιλιόμετρα νοτίως της Πράγας. Πηγή prague.fm\nΤο Cesky Krumlov Στον Χάρτη.\nΔείτε εικόνες κλικ για Μεγένθυση: photos (link link link link)\nΑθήνα προς Πράγα με Lufthansa - AEGEAN\nΘεσσαλονίκη προς Πράγα με AEGEAN - Lufthansa\nΕτικέτες Βοημία, ΤΣΕΣΚΥ ΚΡΟΥΜΛΟΒ, Τσεχία, Cesky Krumlov


Μαύρη Θύελλα: Τα παράπονα της... μονταζιέρας!- Νέα ζημιά ο Ζαχαρόπουλος - Sport365.gr\nΜαύρη Θύελλα: Τα παράπονα της... μονταζιέρας!- Νέα ζημιά ο Ζαχαρόπουλος\nΜε την βοήθεια της... μονταζιέρας ο Παναργειακός επιδιώκει να δημιουργήσει εντυπώσεις μετά την ήττα, -δεύτερη στη σεζόν- από την Καλαμάτα, σε μια απέλπιδα προσπάθεια να διασκεδάσει το -9 από την κορυφή και να πείσει πως άξιζε καλύτερης τύχης στην σεζόν.\nΠαραδόξως ωστόσο, δεν υπάρχει ακόμη πουθενά το ολόκληρο το βίντεο του αγώνα για κάποιον που θέλει να διαμορφώσει άποψη και τα τηλεοπτικά στιγμιότυπα που επικαλούνται οι “λύκοι” είναι επιλεκτικά.\nΣτο μοντάζ... ξέχασαν τις φάσεις που δημιούργησε η Καλαμάτα, τις ευκαιρίες που έχασε αλλά και -σύμφωνα με τα ρεπορτάζ- ένα μαρκάρισμα στον Τάμπα που “εξαφανίστηκε”. Μαζί χάθηκαν ακόμη και ορισμένες “βουτιές” των γηπεδούχων εντός και εκτός περιοχής.\nΕνδεχομένως βέβαια να παρουσιάσουν το ματς αμοντάριστο στους Περέϊρα και Γραμμένο από τους οποίους ζήτησαν ακρόαση μετά από αίτημα της ποδοσφαιρικής Ένωσης Αργολίδας, κάτι που θα είναι ενδιαφέρον εάν συμβεί.\nΣτην Καλαμάτα πάντως δεν ασχολήθηκαν με τα παραπάνω καθώς, όπως τόνισε αμέσως μετά τον θρίαμβο ο Γιάννης Χριστόπουλος, οι πανηγυρισμοί τελείωσαν το βράδυ της Κυριακής και η ομάδα στρέφει την προσοχή της στο ματς που ακολουθεί με την Πελλάνα.\nΠρόβλημα στο γόνατο ο Ζαχαρόπουλος\nΤο άσχημο για την Μαύρη Θύελλα, μέσα στην ευφορία για το διπλό, είναι ο τραυματισμός του Μιχάλη Ζαχαρόπουλου. Σ’ ένα ακόμη ματς η Καλαμάτα πλήρωσε βαρύ “φόρο” καθώς ο 23χρονος μέσος φαίνεται να έχει πρόβλημα στο γόνατο, λίγες μόλις μέρες μετά την επιστροφή του στην δράση. Ο Ζαχαρόπουλος υποβλήθηκε σε μαγνητική τα ευρήματα της οποίας θα αξιολογήσει ο Γιώργος Τσικούρης.\nΟι μελανόλευκοι έκαναν ρεπό την Τρίτη και από την Τετάρτη θα ξαναμπούν στο γήπεδο ξεκινώντας προετοιμασία για το παιχνίδι της 18ης αγωνιστικής.\nΠερισσότερα σε αυτή την κατηγορία: « Το φ.α. καίει τον Παναργειακό, αναφέρει προπηλακισμό ο διαιτητής Πολυχρόνης! (βιντεο) Μαύρη Θύελλα: Απορρίφθηκε η ένσταση »


ΑΕΛ: «Πινελιές» Κέρκεζ για να κερδίσει την παρτίδα | Goal News Cy\nGOALΑΕΛ: «Πινελιές» Κέρκεζ για να κερδίσει την παρτίδα\nΑΕΛ: «Πινελιές» Κέρκεζ για να κερδίσει την παρτίδα\nΜε τον «αέρα» του αήττητου σερί μέσα στο Τσίρειο Στάδιο και την αισιοδοξία ότι οι ποδοσφαιριστές της ομάδας θα φάνουν σε άλλο ένα εντός έδρας παιχνίδι αντάξιοι των προσδοκιών, κατέρχεται στο σημερινό ντέρμπι η ΑΕΛ. Οι γαλαζοκίτρινοι, θέλουν να ντουμπλάρουν τις επιτυχίες επί του Απόλλωνα κατά την τρέχουσα σεζόν, κάτι που θα τους επιτρέψει να τον υποσκελίσουν βαθμολογικά, περνώντας μηνύματα προς πάσαν κατεύθυνση ότι θα παλέψουν μέχρι τέλους για την κατάκτηση του τίτλου.\nΟ Ντούσαν Κέρκεζ, τα είπε και χθες με τους ποδοσφαιριστές , δίνοντας τις δικές του αγωνιστικές κατευθύνσεις για το σημερινό δύσκολο 90λεπτο που τους περιμένει. Όπως γράψαμε και χθες, για τη θέση κάτω από τα δοκάρια δεν τίθεται θέμα. Ο Ζοσιμάρ Βοζίνια θα υπερασπιστεί άλλη μία φορά την εστία.\nΣτο κέντρο της οπισθοφυλακής επικρατέστεροι θεωρούνται οι Αντρέ Τεσέιρα και Στράχινια Κέρκεζ, δύο παίκτες που τα πήγαν πολύ καλά στο τελευταίο παιχνίδι με αντίπαλο την Ανόρθωση. Ασφαλώς, υπάρχουν επιλογές εάν θέλει να αλλάξει κάτι ο Βόσνιος κόουτς. Την τετράδα στην άμυνα αναμένεται ότι θα συμπληρώσουν οι Μπρούνο Σάντος και Μηνάς Αντωνίου. Ο Χάρης Κυριάκου, βλέπετε, δεν είχε καλή παρουσία στο προηγούμενο ντέρμπι με την Ανόρθωση και έγινε αλλαγή.\nΣτην «καρδιά» του κέντρου και σε ρόλο αμυντικού χαφ θα δούμε τον Νταβόρ Ζντραφκόσκι, ο οποίος στα τελευταία παιχνίδια ανέβασε κατακόρυφα την απόδοσή του. Δίπλα του θα βρίσκεται ο Σλόμποταν Μεντόγεβιτς και την άλλη θέση στον άξονα διεκδικούν οι Μάρκο Αντάμοβιτς και Ντόνις Αβντίγια. Ο Σίτο Ριέρα στα πλέι οφ θα είναι ξανά διαθέσιμος. Όσον αφορά στην επίθεση, οι Άντονι Γεωργίου και Εμάνουελ Τόρες θα βρίσκονται στις πτέρυγες και στην κορυφή της επίθεσης ένας εκ των Μάτκο Μπάμπιτς, Ράιαν Μαέ.


ΑΡΧΙΕΡΑΤΙΚΗ Θ. ΛΕΙΤΟΥΡΓΙΑ & 40/ΝΘΗΜΕΡΟ ΜΝΗΜΟΣΥΝΟ ΤΗΣ ΓΑΡΥΦΑΛΛΙΑΣ ΨΑΡΡΑΚΟΥ ΑΠΟ ΤΟΝ ΣΕΒ. ΜΗΤΡΟΠΟΛΙΤΗ ΜΑΣ κ. ΔΙΟΝΥΣΙΟ - ΕΚΚΛΗΣΙΑ ONLINE\nΤρίτη, 24 Αυγούστου 2021 14:12\nΑρχική » ΝΕΑ » ΑΡΧΙΕΡΑΤΙΚΗ Θ. ΛΕΙΤΟΥΡΓΙΑ & 40/ΝΘΗΜΕΡΟ ΜΝΗΜΟΣΥΝΟ ΤΗΣ ΓΑΡΥΦΑΛΛΙΑΣ ΨΑΡΡΑΚΟΥ ΑΠΟ ΤΟΝ ΣΕΒ. ΜΗΤΡΟΠΟΛΙΤΗ ΜΑΣ κ. ΔΙΟΝΥΣΙΟ\nΣτον λόγο του ο σεπτός Ποιμενάρχης μας ερμήνευσε το Αποστολικό Ανάγνωσμα της Κυριακής, απόσπασμα από την Α΄ προς Κορινθίους Επιστολή του Αποστόλου Παύλου, τονίζοντας ότι, «Θεοῦ γάρ ἐσμεν συνεργοί· Θεοῦ γεώργιον, Θεοῦ οἰκοδομή ἐστε» (Α΄ Κορ. γ΄, 9)εμείς δηλαδή, είμεθα συνεργάτες στο έργο του Θεού, που καλλιεργεί και οικοδομεί τις ψυχές των πιστών. Έχοντας κατά νου αυτό, που ο Άγιος Παύλος γράφει στους προπάτορες μας, οφείλουμε ότι πράττουμε να το κάνουμε με φόβο Θεού και πάντοτε να «οικοδομούμε» κάθε τι υλικό και πνευματικό, πάνω στο ασάλευτο θεμέλιο της Πίστεώς μας, τον Σωτήρα μας Χριστό.\nΣτην συνέχεια ο Σεβασμιώτατος ομίλησε με παρηγορητικούς λόγους προς την οικογένεια και τους γονείς της αδικοχαμένης φαρμακοποιού Γαρυφαλλιάς Ψαρράκου ενώ προσέφερε στην οικογένεια μια εικόνα της Παναγίας της Ιεροσολυμίτισσας, ως και το βιβλίο με τις Δύο προς Κορινθίους Επιστολές του Αποστόλου Παύλου.\nΜετά το πέρας του Ι. Μνημοσύνου ο Σεβασμιώτατος είχε για μια ακόμα φορά κατ᾿ ιδίαν συνάντηση και συζήτηση με τους γονείς και τους συγγενείς της μακαριστής Γαρυφαλλιάς.\nΤο Αγίασμα του Αγίου Κοσμά του Αιτωλού στο Δρυόβουνο ΚοζάνηςΣΕΙΣΜΟΣ ΤΩΡΑ ΚΡΗΤΗ- ΝΕΑ ΜΕΤΡΑ ΚΙΚΙΛΙΑΣ


«Καμπανάκι» από τον πρόεδρο του ΣΕΤΕ Ανδρέα Ανδρεάδη για τον τουρισμό.\nΤο μεγάλο στοίχημα για τη φετινή τουριστική σεζόν είναι ένα: να ενισχυθούν οι προορισμοί που λόγω μεταναστευτικών και προσφυγικών ροών καταγράφουν πτώση στις κρατήσεις. Ηδη, κάποιοι από αυτούς «χτυπούν καμπανάκι». Σύμφωνα με τον πρόεδρο του ΣΕΤΕ, Ανδρέα Ανδρεάδη, η πτώση φτάνει ήδη στο 20% και ακόμα πιο ψηλά! «Γι’ αυτό χρειάζεται από τώρα σωστή διαχείριση του προβλήματος», προειδοποιεί ο κ. Ανδρεάδης και προχωρεί σε συγκεκριμένες προτάσεις, πριν να είναι αργά, μέσω της συνέντευξης που ακολουθεί:\n– Κύριε Ανδρεάδη, ποιες είναι οι επιπτώσεις στον τουριστικό τομέα από τις μεταναστευτικές και προσφυγικές ροές;\n– Tο προσφυγικό ζήτημα δεν αφορά μόνον τη χώρα μας. Είναι ένα μείζον ανθρωπιστικό αλλά και πολιτικό θέμα που αφορά πρωτίστως την Ε.Ε. και κατά προέκταση το σύνολο της διεθνούς κοινότητας. Αναλύοντάς το υπό το πρίσμα του τουρισμού, είναι κατανοητό ότι μπορεί να επηρεάζει τη ζήτηση για έναν προορισμό και τελικά να αποτελεί ανασταλτικό παράγοντα προγραμματισμού ενός ταξιδιού διακοπών. Προς το παρόν έχει επηρεαστεί αρνητικά η ροή κρατήσεων στις περιοχές που δέχονται τις προσφυγικές ροές. Για παράδειγμα, η Κως, η Σάμος, η Χίος και η Λέσβος παρουσιάζουν πτώση κατά μέσο όρο της τάξης του 20% και σε κάποιες περιπτώσεις υψηλότερο. Εκεί, θα απαιτηθούν μέτρα στήριξης των επιχειρήσεων, όπως η διατήρηση του μειωμένου κατά 30% ΦΠΑ, αλλά και στοχευμένες δράσεις προβολής τους. Με τη σωστή διαχείριση από την πολιτεία και με συντονισμένες δράσεις όλων των εμπλεκόμενων φορέων, εκτιμούμε ότι είναι εφικτό να μετριάσουμε τις όποιες επιπτώσεις. Από την πλευρά μας, θα υλοποιήσουμε ένα πλέγμα στοχευμένων ενεργειών ώστε να ενισχύσουμε τους προορισμούς αυτούς αλλά και να διαφυλάξουμε συνολικά την εικόνα ασφαλούς και φιλόξενου προορισμού της χώρας.\n– Εκτιμάτε ότι μπορεί να επηρεάσει και, αν ναι, πώς, το μεταναστευτικό ζήτημα τη διαδικασία της αξιολόγησης;\n– Eκπροσωπώντας τον τομέα του τουρισμού, αυτό που μπορώ να σας μεταφέρω είναι η βαθιά ανησυχία ολόκληρου του τουριστικού τομέα για κάθε ένα από αυτά τα ξεχωριστά ζητήματα και την ανάγκη να επιλυθούν άμεσα.\n– Από ποιες άλλες παραμέτρους θα επηρεασθεί η φετινή τουριστική σεζόν, κ. Ανδρεάδη;\n– Η τουριστική περίοδος ενδέχεται να επηρεαστεί από τον διεθνή προβληματισμό για την ασφάλεια σε προορισμούς και σε μέσα μαζικής μεταφοράς, την ισοτιμία ευρώ / στερλίνας, τη σχέση Ρωσίας - Τουρκίας και τη νέα διαδικασία χορήγησης βίζας Σένγκεν με βιομετρικά χαρακτηριστικά. Ομως η σημαντικότερη παράμετρος είναι η υπερφορολόγηση του τομέα, που μας καθιστά μη ανταγωνιστικούς σε σχέση με τις ανταγωνίστριες χώρες.\n– Mε βάση αυτά τα δεδομένα μπορείτε να κάνετε κάποια εκτίμηση για την πορεία του ελληνικού τουρισμού το 2016;\n– Σύμφωνα με τα επίσημα στοιχεία για τον προγραμματισμό των αεροπορικών θέσεων, προβλέπεται μια αύξηση της τάξης του 5% σε σχέση με πέρυσι. Αν και οι πρώτες ενδείξεις για το 2016 μάς επιτρέπουν να είμαστε συγκρατημένα αισιόδοξοι, κρούομε κώδωνα κινδύνου. Η συνολική εικόνα παραμένει έντονα ρευστή και προϋποθέτει συγκεκριμένες ενέργειες ώστε να θωρακιστεί το τουριστικό μας προϊόν έναντι των ζητημάτων που προανέφερα. Η επικείμενη διεθνής έκθεση ΙΤΒ στο Βερολίνο θα μας επιτρέψει να διαμορφώσουμε πιο ακριβή εκτίμηση.\n– Τι θα πρέπει να γίνει για την προσέλκυση περισσότερων τουριστικών επενδύσεων στη χώρα;\n– Η αποκατάσταση της εμπιστοσύνης κράτους - επιχειρηματία είναι ίσως η σημαντικότερη συνθήκη για την υλοποίηση επενδύσεων. Και άμεση προϋπόθεση είναι η ύπαρξη σταθερού επενδυτικού και φορολογικού πλαισίου.\n– Σε τι ύψος πιστεύετε ότι φθάνει ετησίως η φοροδιαφυγή από τις τουριστικές μισθώσεις των ιδιωτικών κατοικιών και πώς μπορεί να αντιμετωπισθεί αυτό το φαινόμενο;\n– Kανείς δεν μπορεί να κλείσει τα μάτια στο φαινόμενο της «οικονομίας του διαμοιρασμού», που παίρνει αλματώδεις διαστάσεις διεθνώς. Την ίδια στιγμή που το κράτος υπερφορολογεί σε σημείο ασφυξίας τη ρυθμισμένη αγορά προσφοράς τουριστικών καταλυμάτων, υπολογίζεται ότι χάνει τουλάχιστον 250 εκατ. ευρώ σε φορολογικά έσοδα από τις ανεξέλεγκτες μισθώσεις ιδιωτικών χώρων σε επισκέπτες. Και αυτό, διότι ακόμα και σήμερα δεν έχει διασφαλίσει ένα πλαίσιο ισονομίας και φορολογικής συμμετρίας σε σχέση με τα υπόλοιπα τουριστικά καταλύματα.


Δημητρίου: «Δεν υπάρχει συμφωνία με Prime Tel/Περιμένουμε το Υπ. Παιδείας για Μακάρειο»\nΠΟΛΙΤΗΣ SPORTS, 18/07/2019 (τελευταία ενημέρωση 13:48)\nΟ εκπρόσωπος τύπου της Ομόνοιας, Ανδρέας Δημητρίου παραχώρησε ραδιοφωνικές δηλώσεις στο Σπορτ ΦΜ 95.0, μιλώντας για αρκετά ανοικτά ζητήματα στη πράσινη ατζέντα.\nΜεταξύ άλλων αναφέρθηκε στο θέμα ενίσχυσης, για τη λύση της συνεργασίας της Ομόνοιας με τον Κολοβό, για τα αγωνιστικά νέα και το προγραμματισμένο σημερινό φιλικό και σε ποιο σημείο βρίσκονται οι διαπραγματεύσεις με την Prime Tel.\nΠαράλληλα έκανε αναφορά στον Φράνσις Ουζόχο, τα εισιτήρια διαρκείας και πως έχει η κατάσταση με το Μακάρειο.\nΓια τη λύση συνεργασίας με τον Κολοβό:\nΓια την πορεία της προετοιμασίας και τα αγωνιστικά νέα:\nΓια το θέμα της τηλεοπτικής πλατφόρμας:\n«Είμαστε σε συζητήσεις με την PrimeTel, ακόμη δεν έχουμε καταλήξει σε κάποια συμφωνία».\n«Αποστείλαμε στον ΚΟΑ επίσημα την πρότασή μας για ανέγερση νέου γηπέδου στο χώρο που βρίσκεται το Μακάρειο στάδιο. Σύμφωνα με την πρότασή μας, η χρηματοδότηση του έργου θα προέρχεται από κρατικές χορηγίες που δικαιούται η Ομόνοια, δηλαδή όπως ακριβώς δόθηκαν πρόσφατα αλλά και στο παρελθόν σε άλλες ομάδες και το υπόλοιπο ποσό θα καλυφθεί από την Ομόνοια. Το γήπεδο θα ανήκει στον ΚΟΑ και θα το διαχειρίζεται η Ομόνοια στη βάση μιας συμφωνίας που θα γίνει, ενώ θα μπορούν να παίζουν εκεί και κάποιες προσφυγικές ομάδες. Ο ΚΟΑ μας έχει ενημερώσει πως θα προωθήσει την πρότασή μας στο Υπουργείο Παιδείας στο οποίο υπάγεται, ώστε να εξεταστεί και να δοθούν οδηγίες για τον περαιτέρω χειρισμό».\n«Συνεχίζεται η διάθεση των Εισιτηρίων Διαρκείας. Μέχρι στιγμής έχουν διατεθεί περίπου 3400. Να υπενθυμίσουμε ότι σήμερα θα υπάρχει συνεργείο διάθεσης Εισιτηρίων Διαρκείας στο Fan Club Λακατάμιας από τις 18:00 ενώ θα προβληθεί εκεί το φιλικό παιχνίδι της ομάδας απέναντι στην Μπέιταρ. Επίσης, η διάθεση συνεχίζεται από τα Εκδοτήρια και το Online Ticketing, ενώ θα ανακοινώσουμε και νέες ημέρες διάθεσης σε Λεμεσό και Λάρνακα. Θυμίζουμε πως γίνονται και ευκολίες πληρωμής για όσους το επιθυμούν. Οι ευκολίες πληρωμής γίνονται ανάλογα με τι θα ζητήσει ο κάθε φίλαθλος. Είμαστε ανοικτοί να συζητήσουμε με τον κάθε φίλαθλο ξεχωριστά για να βρούμε τις λύσεις».\nΑναφορικά με τους Λοέ και Γκαφούρ:\n«Οι Λοέ και Γκαφούρ βρίσκονται με την αποστολή της ομάδας στην Πολωνία, λόγω των συμβατικών υποχρεώσεων που έχουμε μαζί τους. Όπως έχουμε ενημερώσει εδώ και αρκετό καιρό είναι εκτός πλάνων για τη νέα σεζόν και βρισκόμαστε σε επαφές μαζί τους για λύση της μεταξύ μας συνεργασίας».\nΗ Μαρίζα Παρτζίλη πρώτη καλλιτεχνική διευθύντρια των Αποθηκών ΠαπαδάκηΚάλιο: 6 λόγοι που είναι απαραίτητο για την υγεία μας


ΕΒΖ 2014: ιστορικό χαμηλής παραγωγής και ακίνητα στο σφυρί για μείωση τραπεζικού δανεισμού - Farmacon - Blog - Η #1 online αγροτική εφαρμογή\nΕΒΖ 2014: ιστορικό χαμηλής παραγωγής και ακίνητα στο σφυρί για μείωση τραπεζικού δανεισμού\nΜέσα στο Νοέμβριο η Ελληνική Βιομηχανία Ζάχαρης θα προκηρύξει δημόσιους πλειοδοτικούς διαγωνισμούς για την πώληση ακινήτων στο κέντρο της Θεσσαλονίκης, στην Αθήνα και τη Σίνδο, προκειμένου να μειώσει τον τραπεζικό της δανεισμό που στις 30/6/2011 ανερχόταν σε 132,7 εκατ. ευρώ και να βελτιώσει τα αποτελέσματά της με στόχο την επιστροφή στην κερδοφορία.\nΈτσι, μέσα στο επόμενο διάστημα, θα βγει προς πώληση το ακίνητο στην παραλιακή οδό Κουντουριώτου, στην περιοχή του λιμανιού. Το κτίσμα, κάλυψης 6.282 τμ σε οικόπεδο 1 στρέμματος, είναι ημιτελές. Το 2009, η τότε διοίκηση είχε επιχειρήσει να πωλήσει το κτίριο, αλλά ο διαγωνισμός δεν ολοκληρώθηκε λόγω μειωμένου αγοραστικού ενδιαφέροντος. Η παρούσα διοίκηση , θα επιχειρήσει ξανά την πώληση του ακινήτου, αν και οι συνθήκες στην αγορά του real estate δεν είναι ευνοϊκές. Παλαιότερα, η τιμή εκκίνησης για το ακίνητο της Κουντουριώτου, προσδιορίζονταν στα 18,8 εκατ. ευρώ, ποσό το οποίο ενδέχεται, σύμφωνα με εκτιμήσεις της Voria.gr, να προσαρμοσθεί στη ζήτηση της αγοράς. Μαζί με το ακίνητο της Κουντουριώτου, πωλητήριο θα\nαναρτηθεί και σε διαμέρισμα ιδιοκτησίας της ΕΒΖ στο Κολωνάκι, ενώ προς πώληση βγαίνει και το μεγάλο ακίνητο στη Σίνδο. Το ακίνητο της Σίνδου βρίσκεται ακριβώς απέναντι απο τα ΤΕΙΘ, με πρόσωπο στην ΕΟ Θεσσαλονίκης – Αθηνών και είναι στην περιοχή που πρόκειται, βάσει σχεδίων τουλάχιστον, να δημιουργηθεί το νέο εκθεσιακό κέντρο της ΔΕΘ. Πρόκειται για έκταση 70 στρεμμάτων, στην οποία περιλαμβάνεται κτιριακό συγκρότημα που παλαιότερα στέγαζε τα εργαστήρια της ΕΒΖ, που έχουν μεταφερθεί στο συγκρότημα του Πλατέος. Για την ΕΒΖ η φετινή ζαχαρική καμπάνια έκλεισε με παραγωγή ιστορικά χαμηλή, στους μόλις 38.000 τόνους ζάχαρης, αφού η τιμολογιακή πολιτική που ακολουθήθηκε από την εταιρεία αποθάρρυνε τους παραγωγούς με αποτέλεσμα να καλλιεργηθούν μόλις 58.000 στρέμματα. Το υψηλό POL, ανέβασε κατά περίπου 5.000 τόνους την παραγωγή. Σήμερα, τα αποθέματα της εταιρείας είναι στις 30.000 τόνους και στους επόμενους μήνες θα εισαχθούν συνολικά περί τις 180.000 τόνους ζάχαρης από τις θυγατρικές της Σερβίας και από μεγάλους ευρωπαίους παραγωγούς, προκειμένου να καλυφθεί η ζήτηση της εσωτερικής αγοράς. Στο μεταξύ, προχωρούν οι διαδικασίες για την πώληση του ποσοστού του 82,33% της μεγαλομετόχου ΑΤΕ σε ιδιώτη επενδυτή. Στην παρούσα φάση οι δέκα εταιρείες που πέρασαν στη β΄φάση του due diligence , πραγματοποιούν ελέγχους στα στοιχεία της ΕΒΖ. Οι έλεγχοι θα ολοκληρωθούν στις αρχές Δεκεμβρίου. Ενδέχεται, αν ζητηθεί , να δοθεί ολιγοήμερη παράταση, 10-15 ημερών. Αμέσως μετά, οι ενδιαφερόμενοι θα πρέπει να υποβάλλουν business plans και δεσμευτικές προσφορές.\nΔείτε τη διαδικασία πώλησης και την παρουσίαση των ακινήτων της ΕΒΖ ΕΔΩ\nΠαγώνουν οι περικοπές αγροτικών κονδυλίων με κοινή δήλωση 22 υπ. Γεωργίας της Ε.Ε.\nΠρόσληψη 50 γεωπόνων από τον ΕΛΓΑ, μέσα στις επόμενες ημέρες.


13.000 τα κενά σε όλη τη χώρα – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\n13.000 τα κενά σε όλη τη χώρα\nΔημοσιεύθηκε: Tuesday 15 Sep 2015 - 09:57\nΤουλάχιστον 272 σχολικές μονάδες της Πρωτοβάθμιας Εκπαίδευσης παραμένουν κλειστές σύμφωνα με τα στοιχεία που έδωσε χθες στη δημοσιότητα η Διδασκαλική Ομοσπονδία Ελλάδας, ενώ τα λειτουργικά κενά σε νηπιαγωγεία και δημοτικά αγγίζουν τα 13.000 σε όλη τη χώρα, με αποτέλεσμα εκατοντάδες σχολεία να υπολειτουργούν και να χάνονται καθημερινά πολλές διδακτικές ώρες.\nΤην ίδια στιγμή γονείς από απομακρυσμένες νησιωτικές περιοχές, όπως η Χάλκη, το Καστελόριζο και το Αγαθονήσι, βλέποντας τα μοναδικά νηπιαγωγεία και δημοτικά σχολεία των περιοχών τους να παραμένουν κλειστά, ρωτούν να μάθουν πότε πρόκειται να έρθουν δάσκαλοι και εξετάζουν το ενδεχόμενο να πάρουν τα παιδιά τους και να μετακινηθούν σε μεγαλύτερα νησιά, όπως στη Ρόδο.\nΟλόκληρη η εκπαιδευτική κοινότητα, χιλιάδες μαθητές αλλά και οι γονείς περιμένουν να αρχίσει να ομαλοποιείται η κατάσταση με το πρώτο κύμα των προσλήψεων αναπληρωτών, που αναμένεται το νωρίτερο στις αρχές της επόμενης εβδομάδας.\n«Οι μαθητές πολλών νησιών δεν μπορούν να κάνουν το αυτονόητο, να φοιτήσουν δηλαδή στο νηπιαγωγείο και το δημοτικό. Πρέπει επιτέλους να στηριχθούν οι τοπικές κοινωνίες για να μη φεύγουν τα παιδιά και ολόκληρες οικογένειες από τον τόπο τους», τονίζει ο αιρετός του Περιφερειακού Υπηρεσιακού Συμβουλίου Πρωτοβάθμιας Εκπαίδευσης Δωδεκανήσου Γιώργος Γκουτζιαμάνης. Η εικόνα σε πολλά σχολεία είναι αποκαρδιωτική, καθώς ο αγιασμός έγινε με την παρουσία σχολικών συμβούλων αντί δασκάλων, οι μαθητές πήραν τα βιβλία τους και περιμένουν να τους ειδοποιήσουν πότε θα φτάσουν οι πρώτοι δάσκαλοι».\nΣύμφωνα με τα στοιχεία που έδωσε χθες στη δημοσιότητα η ΔΟΕ, τα κενά σε όλη τη χώρα φτάνουν τα 12.884, εκ των οποίων τα 4.133 αφορούν δασκάλους, τα 1.766 νηπιαγωγούς και τα 6.985 καθηγητές ειδικοτήτων. Τα περισσότερα κενά εντοπίζονται στο Ηράκλειο (999), στην Α’ Αθήνας (918), στην Ανατολική Αττική (764) και στα Δωδεκάνησα (700).\nΑπο τα σχολεία που παραμένουν κλειστά, ο πρόεδρος της ΔΟΕ Θανάσης Κικινής τόνισε πως ανέρχονται σε 272. Από αυτά, 20 βρίσκονται στην Αιτωλοακαρνανία, 31 στα Δωδεκάνησα, 37 στο Ηράκλειο Κρήτης, 52 στις Κυκλάδες κ.λπ.\nΕπόμενο άρθρο Αυστραλία: Ο Τέρνμπουλ διορίστηκε πρωθυπουργός\nΠροηγούμενο άρθρο Τοπικό Σχέδιο Διαχείρισης Στερεών Αποβλήτων – ΤΣΔΑ Δήμου Πυλαίας-Χορτιάτη


Αγρότες στο Κολωνάκι και τα βόρεια προάστια έδειξαν οι δηλώσεις! – Λόγος της Πέλλας\nHome/Ειδήσεις/Αγροτικά/Αγρότες στο Κολωνάκι και τα βόρεια προάστια έδειξαν οι δηλώσεις!\nΑγρότες στο Κολωνάκι και τα βόρεια προάστια έδειξαν οι δηλώσεις!\nlogosp 05/01/2015\tΑγροτικά\nΑγρότες έχουν κατακλύσει το τελευταίο διάστημα τόσο το Κολωνάκι όσο άλλες αστικές περιοχές.\nΒέβαια στη Γ.Γ.Δ.Ε. γνωρίζουν καλά πως μόνο έτσι δεν είναι.\nΧαρακτηριστικό είναι ότι η επεξεργασία των φορολογικών δηλώσεων της περασμένης χρονιάς αποκάλυψε εκρηκτική αύξηση στα δηλωθέντα αγροτικά εισοδήματα της τάξεως του 25-30%, δηλαδή 1,2 δισεκατομμύρια ευρώ, μόνο σε ένα χρόνο, όπως αναφέρει η «Καθημερινή». Ποσό το οποίο δεν δικαιολογείται στο σύνολό του από τα στοιχεία του υπουργείου Αγροτικής Ανάπτυξης.\nΧιλιάδες φορολογικές δηλώσεις είχαν «μαϊμού»εισοδήματα από καλλιέργεια ελιάς, εσπεριδοειδών και λοιπόν προϊόντων ή την εκτροφή πτηνών και χοιρινών. Ο λόγος είναι απλός. Επιτηδευματίες και ελεύθεροι επαγγελματίες που εμφάνισαν ζημίες ή λίγα έσοδα από το κανονικό τους επάγγελμα, επιχείρησαν να… καταπολεμήσουν τα τεκμήρια και να μηδενίσουν τη φορολογική επιβάρυνση αποφασίζοντας να αυτοανακηρυχθούν αγρότες.\nΣύμφωνα με την εφημερίδα, με τις ζημίες οι συγκεκριμένοι δεν μπορούσαν να δικαιολογήσουν τα τεκμήρια διαβίωσης, δηλαδή θα έπρεπε να πληρώσουν 26% φόρο επί των τεκμηρίων. Όμως, εμφανίζοντας εισόδημα από αγροτικές δραστηριότητες, θα φορολογούνταν με την κλίμακα των μισθωτών, δηλαδή να εκμεταλλευθούν το αφορολόγητο των 9.500 ευρώ.\nΓια το θέμα αναμένεται να ακολουθήσει έρευνα, με βάση τα στοιχεία του υπουργείου Αγροτικής Ανάπτυξης και του μητρώου των αγροτών, για να διαπιστωθεί ποιοι από αυτούς που εμφάνισαν ξαφνικά εισοδήματα από καλλιέργειες και εκτροφές ζώων ασκούν πράγματι τέτοια δραστηριότητα.\nPrevious Προκηρύξεις για 918 θέσεις στο δημόσιο σε 14 επιτροπές πανελλαδικά με τον Ν.2643/98\nNext Από τον Δήμο Πέλλας ο Αγρότης της χρονιάς για το 2014


18 προτάσεις για μακιγιάζ με μωβ κραγιόν και πως να επιλέξεις τη σωστή απόχρωση | Time For Good News 18 προτάσεις για μακιγιάζ με μωβ κραγιόν και πως να επιλέξεις τη σωστή απόχρωση – Time For Good News\nHome Κεντρική 18 προτάσεις για μακιγιάζ με μωβ κραγιόν και πως να επιλέξεις τη σωστή απόχρωση\n18 προτάσεις για μακιγιάζ με μωβ κραγιόν και πως να επιλέξεις τη σωστή απόχρωση\nΣύμφωνα με τους διάσημους make up artists, το μακιγιάζ με μωβ κραγιόν είναι το νέο κόκκινο! Πρόκειται για ένα εξίσου σαγηνευτικό χρώμα για τα χείλη με μεγάλη γκάμα αποχρώσεων.\nΑπό το απαλό μπεζ μωβ και το λιλά μέχρι το σκούρο μπορντό μωβ και το δαμασκηνί, οι επιλογές είναι πολλές, δίνοντας έτσι την ευκαιρία σε κάθε γυναίκα να βρει τον τόνο που την κολακεύει περισσότερο.\nΚι αν ένα τέτοιο χρώμα σας φοβίζει, δείτε μια συλλογή από εντυπωσιακές ιδέες για μακιγιάζ με μωβ κραγιόν. Θα σας βοηθήσουν να αναθεωρήσετε τις απόψεις σας!\nΣε ποιες πάει το μωβ κραγιόν; Ποια είναι η ιδανική απόχρωση ανάλογα με τον τόνο δέρματος;\nΌπως το κόκκινο κραγιόν, έτσι και το μωβ πηγαίνει σε όλες μας, ασχέτως με το χρώμα των μαλλιών ή των ματιών μας. Αυτό που θα πρέπει απλά να προσέξουμε είναι η επιλογή της απόχρωσης που θα χρησιμοποιήσουμε, να κολακεύει την επιδερμίδα μας!\nΣε κάποιες από εμάς ταιριάζουν περισσότερο τα σκούρα μωβ, ενώ σε άλλες τα πιο ανοιχτά χρώματα. Ας δούμε αναλυτικά τι προτείνουν οι περισσότεροι make up artists:\nΓια πορσελάνινη και ανοιχτόχρωμη επιδερμίδα ιδανικές είναι οι απαλές μωβ αποχρώσεις του λιλά και της λεβάντας.\nΣτα μεσαίου χρώματος δέρματα πηγαίνουν περισσότερο τα βιολετί και δαμασκηνί (μπορντό μωβ) χρώματα κραγιόν.\nΕνώ στις σκούρες επιδερμίδες ταιριάζουν τα σκούρα και έντονα μωβ κραγιόν.\nΕπειδή όμως είναι και θέμα γούστου, μη διστάσετε να δοκιμάσετε περισσότερα κραγιόν σε μωβ αποχρώσεις ώστε να βρείτε αυτό που σας ταιριάζει και σας εκφράζει απόλυτα!\nΜε τι μακιγιάζ ματιών να συνδυάσω το μωβ κραγιόν;\nΔείτε κάποιους βασικούς κανόνες που θα σας βοηθήσουν να δημιουργήσετε ένα κομψό αποτέλεσμα.\nΑν θέλετε να εστιάσετε στα χείλη σας, διατηρήστε το υπόλοιπο μακιγιάζ του προσώπου σας φυσικό.\nΤα μωβ χείλη δεν ταιριάζουν με μπλε και πράσινα χρώματα.\nΠειραματιστείτε με τα συμπληρωματικά χρώματα, όπως το κίτρινο στα βλέφαρά σας.\nΜην το παρακάνετε με το μωβ χρησιμοποιώντας το παντού (σε σκιές ματιών, μάσκαρα και κραγιόν). Έτσι το τελικό μακιγιάζ σας θα είναι κάθε άλλο παρά κολακευτικό.\nΙδέες για εντυπωσιακό μακιγιάζ με μωβ κραγιόν\nΥπάρχουν πολλές όμορφες προτάσεις μακιγιάζ για να εντυπωσιάσετε τα πλήθη χρησιμοποιώντας ένα ανοιχτό ή σκούρο μωβ κραγιόν. Είτε πρόκειται για ένα φυσικό make up με έντονα χείλη ή για ένα εξ’ ολοκλήρου βραδινό smokey eyes look το αποτέλεσμα μπορεί να είναι άκρως σαγηνευτικό.\nΟι φωτογραφίες και τα makeup tutorial που ακολουθούν θα σας δώσουν έμπνευση για εκθαμβωτικές εμφανίσεις!\nΧρυσό με καφέ smokey eyes και ματ μωβ κραγιόν\nΟ συνδυασμός των σκούρων χειλιών με τα απαλά, αλλά glamorous βλέφαρα είναι μια πολύ όμορφη ιδέα για τις βραδινές σας εξόδους.\nΤο συγκεκριμένο μακιγιάζ μπορεί κάλλιστα να φορεθεί και σε μια επίσημη εκδήλωση, όπως ένας γάμος.\nΜατ μακιγιάζ σε καφέ μπεζ αποχρώσεις και σκούρο μωβ κραγιόν\nΔεν υπάρχει τίποτα πιο κολακευτικό από ένα γήινο smokey eyes σε καφέ μπεζ αποχρώσεις. Ή μάλλον υπάρχει… Αντί να βάλετε ένα απαλό nude χρώμα κραγιόν ή το κλασσικό και διαχρονικό κόκκινο, απογειώστε το look σας με ένα σκούρο μωβ lipstick.\nΣκούρο μωβ κραγιόν και μακιγιάζ ματιών σε μπρονζέ αποχρώσεις\nΟι μπρονζέ σκιές ματιών είναι μια εξίσου καλή πρόταση για να φορέσετε το μωβ κραγιόν σας, αρκεί να μην είναι πολύ σκούρες.\nΤο μεταλλικό και χρυσό – καφέ χρώμα κολακεύει κάθε γυναίκα και τονίζει το βλέμμα της, διατηρώντας όμως σε πρώτη θέση το σκούρο κραγιόν.\nΜωβ smokey eyes με μωβ μπορντό κραγιόν\nΟι μωβ σκιές ματιών δεν είναι απαγορευτικές, αρκεί να διατηρούν μια ισορροπία και να μην είναι πολύ έντονες. Το μωβ αυτό smokey eyes προσθέτει μια διακριτική χρωματική νότα στο συνολικό αποτέλεσμα του συγκεκριμένου purple makeup.\nΜωβ ροζ κραγιόν με απαλό μακιγιάζ ματιών\nΛίγη μάσκαρα και μια απαλή μωβ λιλά σκιά είναι ότι ακριβώς χρειάζεται αυτό το ανοιχτό μωβ ροζ κραγιόν για να απογειωθεί.\nSmokey eyes σε χρυσούς και καφέ τόνους με σκούρο μωβ κραγιόν\n@sasha_make_up & @arianahoshimi\nΑν σας αρέσει το έντονο βραδινό μακιγιάζ με χρώμα, το παραπάνω βάψιμο ματιών είναι ιδανικό για εσάς. Δημιουργεί ένα glamorous αποτέλεσμα που σίγουρα θα τραβήξει τα βλέμματα. Προσοχή όμως, αν επιλέξετε να κάνετε ένα τόσο ιδιαίτερο makeup, καλό θα είναι να φορέσετε κάτι σχετικά απλό.\nΒραδινό smokey eyes σε καφέ αποχρώσεις και μωβ μπορντό κραγιόν\nΜια ακόμη όμορφη ιδέα για τις βραδινές ή επίσημες εμφανίσεις σας είναι το γήινο καφέ smokey eyes look με μπορντό μωβ κραγιόν. Το χρώμα αυτό στα χείλη πλησιάζει περισσότερο στο κλασσικό κόκκινο του κρασιού και δεν δείχνει τόσο ιδιαίτερο.\nΜωβ ανοιχτό μακιγιάζ ματιών με λιλά κραγιόν\nΑν το λιλά είναι το αγαπημένο σας χρώμα ή ακόμη περισσότερο αν έχετε επιλέξει μια τέτοια βαφή μαλλιών, μια ωραία ιδέα είναι να κάνετε ένα total λιλά μακιγιάζ με κραγιόν και σκιές ματιών σε αυτή την γλυκιά παστέλ απόχρωση.\nΛιλά σκιά ματιών με μωβ glittery κραγιόν\nΟ συνδυασμός μιας απαλής λιλά σκιάς ματιών με έντονα glittery μωβ φούξια χείλη είναι μαγευτικός. Μια δοκιμή θα σας πείσει!\nΜωβ καφέ κραγιόν με γήινο απαλό smokey eyes\nΑν τα σκούρα και τα ζωηρά μωβ χείλη σας φοβίζουν, υπάρχει και η επιλογή ενός nude μπεζ – καφέ κραγιόν με μικρές δόσεις μωβ. Συνδυάστε το συγκεκριμένο χρώμα στα χείλη με ένα κλασσικό, φυσικό γήινο μακιγιάζ ματιών και το αποτέλεσμα θα σας μαγέψει!\nΑπαλό smokey eyes με έντονο μωβ ροζ κραγιόν\nΤο ζωηρό μωβ χρώμα στα χείλη μπορεί να κάνει το look σας εκθαμβωτικό. Επομένως, το μόνο που χρειάζεται είναι να διατηρήσετε ένα απαλό μακιγιάζ στα μάτια σας.\nΡοζ μωβ κραγιόν και έντονο smokey eyes\nΤα απαλά μωβ ροζ χείλη δημιουργούν ένα εντυπωσιακό και κομψό βραδινό μακιγιάζ που ολοκληρώνεται από ένα έντονο και σκούρο smokey eyes.\nΑπαλό μακιγιάζ ματιών και σκούρο μωβ κραγιόν\nΛίγη μαύρη μάσκαρα, αψεγάδιαστη επιδερμίδα και ένα σκούρο μωβ κραγιόν μπορούν να σας κάνουν να τραβήξετε την προσοχή!\nΤο συγκεκριμένο μακιγιάζ είναι ιδανικό για τις πρωινές σας βόλτες στα μαγαζιά, αλλά και για τις βραδινές σας εξόδους.\nΜαύρο smokey eyes με μωβ κραγιόν\nΑν σας αρέσουν τα σκούρα και έντονα makeup, τολμήστε να βάψετε μαύρο όλο το κινητό βλέφαρο του ματιού σας και να δώσετε έναν ζωηρό τόνο στο μακιγιάζ σας με ένα σκούρο δαμασκηνί μωβ κραγιόν.\nΧρυσή σκιά ματιών και ανοιχτό μωβ κραγιόν\nΤο απαλό αυτό αλλά λαμπερό μακιγιάζ ματιών με χρυσή σκιά μπορεί να ταιριάξει υπέροχα με ένα ανοιχτόχρωμο μωβ lipstick. Δείτε τα βήματα για τη δημιουργία του glamorous αυτού makeup στο παραπάνω βίντεο.\nΑπαλό μακιγιάζ ματιών με ματ σκιές και μωβ – μελιτζανί κραγιόν\nΑποκτήστε κι εσείς ένα κομψό και πολύ μοντέρνο makeup με plum κραγιόν και ελαφρώς τονισμένα μάτια με καφέ σκιά στην πτυχή τους, ακολουθώντας τις παραπάνω οδηγίες.\nΣαγηνευτικά μάτια με μωβ μολύβι και κραγιόν\nΜια winged μαύρη γραμμή eyeliner, λίγο μωβ μολύβι στις κάτω βλεφαρίδες και ένα έντονο κραγιόν μπορεί να σας κάνει να κερδίσετε τις εντυπώσεις! Δείτε πως θα πετύχετε το συγκερκιμένο makeup στο YouTube video.\nΒραδινό έντονο smokey eyes με ασημί glitter και μωβ κραγιόν\nΑν σας αρέσει το ροκ, gothic style, τότε το συγκεκριμένο έντονο makeup με σκούρα smokey eyes και χείλη είναι μια πολύ καλή ιδέα για να ανανεώσετε το μακιγιάζ σας.\nPrevious PostΚάποια λυκόπουλα ξέρουν να «φέρνουν τη μπάλα» και να παίζουν όπως οι σκύλοι Next PostΤραγικές ελλείψεις φαρμάκων στη Θεσσαλονίκη, στην αναμονή εκατοντάδες ασθενείς